Εξαφανίζεται το 95% των ασθενειών με την Πυθαγόρεια διατροφή; | ELLINIKA HOAXES\nΈνα δημοσίευμα που κυκλοφορεί πολλά χρόνια, ισχυρίζεται πως με την Πυθαγόρεια διατροφή εξαφανίζεται το 95% των ασθενειών. Τι ισχύει;\nΤο είδαμε στα tilestwra.com, womantoc.gr, athensmagazine.gr, thesecretrealtruth.gr, mikroskopio.gr, viralpage.gr και αρκετά ακόμη blog.\nΕνημέρωση: Νέες αναδημοσιεύσεις τον Δεκέμβριο 2018. Το είδαμε στα: news247.gr,\npronews.gr, makeleio.gr, lamianow.gr, tastyday.gr, koolnews.gr, oxafies.com, newslight.eu, sarotiko.gr και europost.gr\nΨευδείς ισχυρισμοί – υπερβολή – ψευδοεπιστήμη\nΟι αρχικές πηγές του άρθρου ανάγονται σε ξένο «αφυπνισμένο» website του 2011, και δεν έκαναν αναφορά στον Πυθαγόρα, αλλά στο «Δόγμα των Υπογραφών». Πρόκειται για ένα ψευδοιατρικό σύστημα που ανέπτυξε ο Παράκελσος (1493-1541) και γνωστοποίησε περισσότερο ο Jakob Böhme (1575–1624), το οποίο βασίζεται στο σκεπτικό ότι τα τρόφιμα ωφελούν τα όργανα που παρομοιάζουν το σχήμα τους.\nΜε την πρόοδο της επιστήμης, το σκεπτικό καταρρίφθηκε πλήρως, καθώς στην σύγχρονη διατροφολογία γνωρίζουμε ότι το μόνο που μετράει στην ωφελιμότητα των τροφίμων είναι η σύσταση των θρεπτικών συστατικών τους, που δεν έχει να κάνει με το σχήμα τους (τρόφιμα με παρόμοια σχήματα συχνά φέρουν πολύ διαφορετική διατροφική αξία).\nΤα ελληνικά άρθρα πρόσθεσαν την ψευδή αναφορά σε αρχαίους Έλληνες φιλοσόφους προφανώς για μεγαλύτερη απήχηση στο ελληνικό κοινό, και επιπλέον έκαναν ορισμένες αλλαγές στη διατροφική λίστα: αφαίρεσαν τον ισχυρισμό ωφέλειας της ελιάς στις ωοθήκες και πρόσθεσαν ισχυρισμούς περί κρεμμυδιών, σκόρδου, λεμονιού και αμυγδάλων.\nΟι ελεύθερες ρίζες (free radicals) είναι χημικά που «κλέβουν» ηλεκτρόνια από τα γύρω στοιχεία, και έτσι, είναι σε θέση να προκαλέσουν προβλήματα στα κύτταρα και το DNA μας. Τα αντιοξειδωτικά είναι ουσίες που παρέχουν στις ελεύθερες ρίζες αυτά τα επιπλέον ηλεκτρονία ώστε να τις καταστήσουν ακίνδυνες.\nΑπό την άλλη έχουμε και ορισμένα ανησυχητικά ευρήματα, όπως αυτή τη συστηματική μελέτη του 2007 που εξέτασε τον ρόλο των συμπληρωμάτων αντιοξιδωτικών στην θνησιμότητα, και βρήκε ότι η β-καροτίνη, η βιταμίνη Α και η βιταμίνη Ε, μόνες ή σε συνδιασμό, την αύξαναν στατιστικώς σημαντικά (η βιταμίνη C και το σελήνιο δεν την επηρέαζαν). Ή ένα από τα συμπεράσματα που προέκυψαν απ’ τη SU.VI.MAX μελέτη (δείγμα 7876 γυναικών και 5141 ανδρών), που βρήκε πως η πιθανότητα ανάπτυξης καρκίνου του δέρματος ήταν αυξημένη στις γυναίκες (και όχι στους άντρες) που έπαιρναν ένα συμπλήρωμα διατροφής με βιταμίνες C και Ε, β-καροτίνη, σελήνιο και ψευδάργυρο. Ή αυτή τη μελέτη σε 29133 άντρες βαρείς καπνιστές, που διακόπηκε πρόωρα όταν βρέθηκε πως η πρόσληψη β-καροτίνης σε συμπλήρωμα διατροφής συσχετιζόταν με ελαφρώς αυξημένες πιθανότητες ανάπτυξης καρκίνου του πνεύμονα. Τα συγκεκριμένα αποτελέσματα όμως δεν έχουν επαληθευτεί ευρύτερα, και κατά κύριο λόγο είναι ενδεικτικά της αβεβαιότητας της βιβλιογραφίας.\nΠαρακάτω θα δούμε τα τεκμηριωμένα στοιχεία για το κάθε ένα τρόφιμο της προαναφερόμενης «Πυθαγόρειας» διατροφής, αντλώντας στοιχεία από τα πιο πρόσφατα βιβλιογραφικά ευρήματα.\nΘεωρούμε ότι ένας από τους καλύτερους τρόπους να περιγράψουμε την διατροφική αξία του εκάστοτε τροφίμου είναι να δώσουμε τον πίνακα με τα συστατικά του και την κάλυψη που παρέχει στη συνιστώμενη ημερίσια κατανάλωση του κάθε συστατικού, όπως αναγράφονται στη Wikipedia και με πληροφορίες του Υπουργείου Γεωργίας των ΗΠΑ. Ωστόσο, αξίζει να λαμβάνεται υπόψη ότι η διατροφική αξία δίνεται ανά 100g, μια ποσότητα που ανάλογα με το τρόφιμο καταναλώνεται πολύ πιο εύκολα ή πολύ πιο δύσκολα.\n1) Κόκκινα φασόλια\nΤο άρθρο ισχυρίζεται: «πραγματικά μπορούν να θεραπεύσουν και να βοηθήσουν στη διατήρηση της καλής νεφρικής λειτουργίας – και μοιάζουν ακριβώς όπως τα ανθρώπινα νεφρά.»\nΣύμφωνα με τη Wikipedia, υπάρχούν τρία είδη κόκκινου φασολιού, αλλά εδώ αναφερόμαστε συγκεκριμένα στα kidney beans που μοιάζουν με ανθρώπινα νεφρά.\nΑποτελούν ιδανικό μέρος μιας ισορροπημένης διατροφής, καθώς είναι μια από τις καλύτερες πηγές φυτικής πρωτεΐνης και είναι πλούσια σε θρεπτικά συστατικά όπως βιταμίνες και ίνες. Ωστόσο, είναι τοξικά χωρίς καλό μαγείρεμα, και παρά την διατροφική αξία τους, δεν υπάρχουν συγκεκριμένες ενδείξεις προσφοράς τους στα νεφρά.\nΤο άρθρο ισχυρίζεται: «μοιάζει με έναν μικρό εγκέφαλο, ένα αριστερό και ένα δεξί ημισφαίριο, τον άνω και κάτω εγκέφαλο και την παρεγκεφαλίδα. Τα καρύδια βοηθούν στην ανάπτυξη του εγκεφάλου και την εγκεφαλική λειτουργία.»\nΕίναι πλούσια σε αντιοξειδωτικά και σε λιπαρά ωφέλιμα για τη καρδιά. Η συχνή κατανάλωσή τους πιθανόν να μειώνει το ρίσκο για ορισμένα είδη καρκίνου, να καθυστερεί το Αλτσχάιμερ και να βελτιώνει την λειτουργικότητα του εγκεφάλου, αλλά για να αποφανθούμε σχετικά χρειαζόμαστε περίσσοτερες μελέτες που να εγκαθιστούν το σύνδεσμο αιτιακά και όχι μόνο σχεσιακά.\nΤο άρθρο ισχυρίζεται: «Η διατομή του καρότου μοιάζει με το ανθρώπινο μάτι. Τα καρότα ενισχύουν σε μεγάλο βαθμό τη ροή του αίματος στα μάτια και ενισχύουν γενικά την λειτουργία των ματιών.»\nΤα καρότα είναι μια πολύ καλή πηγή θρεπτικών συστατικών, και η συχνή κατανάλωση καροτενοειδών που περιέχουν, σε κάποιες μελέτες έχει συνδεθεί με μειωμένο ρίσκο ανάπτυξης διαφόρων ειδών καρκίνου και καρδιοπαθειών. Ωστόσο, μια συστηματική μελέτη του 2008 αναφορικά με το καρκίνο του πνεύμονα, σημειώνει ότι η σχετική προστασία που παρέχουν τα καροτενοειδή είναι μικρή και συχνά στατιστικά ασήμαντη, που ίσως να δηλώνει απλά τα αποτελέσματα μιας ευρύτερα υγιέστερης ζωής ή αποφυγής καπνίσματος.\nΌσον αφορά την όραση, η βιταμίνη Α που βοηθούν να παραχθεί, μειώνει το ρίσκο ανάπτυξης νυκταλωπίας (δυσκολότερη όραση στο σκοτάδι, παρουσιάζεται στις μεγαλύτερες ηλικίες), ενώ τα καροτενοειδή ίσως μειώνουν το ρίσκο ανάπτυξης εκφυλισμού ωχράς κηλίδας.\nΑπό την άλλη η δημιουργία βιταμίνης Α από β-καροτίνη δεν είναι αρκετά αποτελεσματική, καθώς απαιτεί μεγάλες ποσότητες καρότου για σημαντικά αποτελέσματα, και έτσι μερικοί ειδικοί συστήνουν τη κατανάλωση συμπληρωμάτων διατροφής της βιταμίνης Α κατευθείαν.\nΣυνολικά, το ότι «τα καρότα βοηθούν τη ροή του αίματος προς τα μάτια και γενικά την λειτουργία τους» είναι ακραίος ισχυρισμός, στα όρια της ψευδοεπιστήμης.\nΤο άρθρο ισχυρίζεται: «μοιάζει με τα οστά. Το σέλινο στοχεύει ειδικά στην ενδυνάμωση και την αντοχή των οστών. Τα τρόφιμα με νάτριο, όπως το σέλινο τροφοδοτεί με τα απαραίτητα, τις σκελετικές ανάγκες του σώματος.»\nΓενικά, το σέλινο είναι κατάλληλο για δίαιτες απώλειας βάρους, λόγω του υψηλού ποσοστού του σε φυτικές ίνες και της ευρύτητάς του σε βιταμίνες και αντιοξειδωτικά, παράλληλα με τις χαμηλές του θερμίδες.\nΑλλά οι ισχυρισμοί του άρθρου σχετικά με τα οστά είναι ανυπόστατοι. Καταρχάς, το σέλινο δεν περιέχει κατά 23% νάτριο (sodium στα αγγλικά), αλλά κατά 0.08%. Επιπλέον, το νάτριο δεν σχετίζεται με την υγεία των οστών, ενώ το σημαντικότερο θρεπτικό συστατικό που βοηθά σχετικά είναι το ασβέστιο (calcium στα αγγλικά). Για να κάνουμε μια κατανοητή σύγκριση (παρότι το φυτικό και το ζωϊκό ασβέστιο απορροφώνται σε διαφορετικά ποσοστά), το σέλινο περιέχει 40mg ασβεστίου ανά 100g, ενώ το πλήρες αγελαδινό γάλα 113mg. Και από πρακτικής άποψης, το γάλα καταναλώνεται πολύ πιο εύκολα σε μεγάλες ποσότητες απ’ ότι το σέλινο.\nΤο άρθρο ισχυρίζεται: «στοχεύει στην υγεία και στη καλή λειτουργία της μήτρας και του τραχήλου της μήτρας της γυναίκας. Τα Αβοκάντο βοηθούν τις γυναικείες ορμόνες να έλθουν σε ισορροπία, να ρίξει ανεπιθύμητο βάρος μετά τη γέννηση, και την αποτροπή του καρκίνου του τραχήλου της μήτρας.»\nΕίναι πλούσιο σε θρεπτικά συστατικά και αντιοξειδωτικά, μεταξύ άλλων και σε καροτενοειδή των οποίων τις θετικές επιδράσεις σε ορισμένα οπτικά προβλήματα περιγράψαμε ήδη. Είναι ίσως μοναδικό φρούτο με τέτοια ποσότητα μονοακόρεστων λιπαρών οξέων, κάτι που ίσως βοηθά στη μείωση του ρίσκου καρδιοπαθειών, διαβήτη και καρκίνου.\nΑλλά η σύνδεση με τη μήτρα που επιχειρεί το άρθρο λόγω σχήματος είναι αβάσιμη, και επιπλέον το φρούτο χρειάζεται 15 με 18 μήνες από την βλάστηση μέχρι την αποκομιδή του, όχι 9.\nΤο άρθρο ισχυρίζεται: «υποκαθιστούν τους όρχεις και είναι γεμάτα από σπόρους και κρέμονται ανά ζεύγη, όταν μεγαλώνουν. Τα σύκα αυξάνουν την κινητικότητα των αρσενικών(+) σπερματοζωαρίων, καθώς αυξάνουν και τον αριθμό των σπερματοζωαρίων, για βοηθήσουν, να ξεπεραστεί η ανδρική στειρότητα.»\nΕίναι καλή πηγή φυτικών ινών, αλλά κατά τα άλλα, παρότι περιέχουν αρκετές βιταμίνες και αντιοξειδωτικά, δεν είναι αρκετά πλούσια σε αυτά. Οι ισχυρισμοί περί σπερματοζωαρίων παραμένουν αβάσιμοι.\nΤο άρθρο ισχυρίζεται: «Τα μανιτάρια μπορούν να βοηθήσουν τη βελτίωση της ακοής, όπως ακόμη, τα μανιτάρια είναι ένα από τα λίγα τρόφιμα που περιέχουν βιταμίνη D. Η συγκεκριμένη βιταμίνη είναι σημαντική για υγιή οστά, η οποία ισχυροποιεί ακόμα και τα μικροσκοπικά οστάρια που βρίσκονται μέσα στο αυτί τα οποία μεταδίδουν τον ήχο προς τον εγκέφαλο.»\nΤο μανιτάρια δεν είναι φυτά όπως συχνά κατηγοριοποιούνται, αλλά μύκητες. Υπάρχουν πολλά είδη με διαφορετικές συστάσεις, αλλά γενικά έχουν υψηλή συγκέντρωση πολλών Β βιταμινών, οι οποίες μπορούν να βοηθήσουν στη μείωση της χοληστερίνης και άρα στο κίνδυνο ορισμένων καρδιακών παθήσεων.\nΕπίσης, είναι ίσως το μόνο μη ζωικό τρόφιμο που μπορεί να περιέχει υψηλά ποσοστά βιταμίνης D (και όχι γενικά, όπως υπονοεί το άρθρο). Αλλά όπως και ο άνθρωπος, τα μανιτάρια την παράγουν με έκθεση στο φως του ηλίου, και γι’ αυτό τα καλλιεργούμενα μανιτάρια συχνά δεν την προσφέρουν (όταν αναπτύσσονται σε κλειστούς χώρους, χωρίς έστω τεχνητή έκθεση σε φως).\nΗ έλλειψη βιταμίνης D όντως μπορεί να αποτρέψει την απορρόφηση ασβεστίου και άρα να βλάψει τα κόκαλα, αλλά η σύνδεση που κάνει το άρθρο με την ακοή είναι αβάσιμη.\nΤο άρθρο ισχυρίζεται: «Μια διατροφή υψηλή σε φρέσκα φρούτα, όπως τα σταφύλια, έχει αποδειχθεί ότι μειώνει τον κίνδυνο καρκίνου του πνεύμονα και το εμφύσημα. Οι σπόροι σταφυλιών περιέχουν επίσης μια χημική ουσία που ονομάζεται proanthocyanidin, η οποία φαίνεται να μειώνει τη δριμύτητα του αλλεργικού άσθματος.»\nΈχουν υψηλή συγκέντρωση σε βιταμίνες Β και αντιοξειδωτικές ουσίες και έχουν συνδεθεί με πιθανά οφέλη σε καρδιοπάθειες, αλλά στα ευρήματα δεν βρίσκουμε αναφορά ωφέλειας σε πνευμονοπάθειες.\nΌσον αφορά τον επόμενο ισχυρισμό του άρθρου, οι ουσίες proanthocyanidins (PAs) που περιέχονται στη φλούδα και στο σπόρο του σταφυλιού, σε μια μελέτη όντως εμφάνισαν θετικά αποτελέσματα στην καταπράυνση του οξύ άσθματος. Αυτό όμως δεν δηλώνει σχεδόν τίποτα για την σχετική χρησιμότητα των ίδιων των σταφυλιών, καθώς η μελέτη ήταν προκαταρκτική, έγινε σε ποντίκια, όχι ανθρώπους (τα οποία γνωρίζουμε ότι συχνά αντιδρούν διαφορετικά στις ίδιες ουσίες), και χρησιμοποίησε εξαιρετικά συμπυκνωμένα ποσά PAs, που δεν είναι δυνατόν να πάρουμε από φυσιολογικές δοσολογίες σταφυλιών:\nΣύμφωνα με το Υπουργείο Γεωργίας των ΗΠΑ, ο μέσος όρος συγκέντρωσης PAs σε σταφύλια είναι τα 0.7 mg/g, με το κάθε σταφύλι να ζυγίζει περίπου 5.1g, άρα έχουμε περίπου 3.57 mg PAs σε κάθε σταφύλι. Στη μελέτη που προαναφέραμε, παρατηρήθηκαν μετριοπαθή θετικά αποτελέσματα σε ποντίκια με δοσολογίες 50 mg ανά kg ποντικιού. Για έναν άνθρωπο 70 κιλών λοιπόν, αυτό θα θα αντιστοιχούσε σε κατανάλωση 3500mg PAs, που περιέχονται σε περίπου 980 σταφύλια. Και αναφερόμαστε σε κατανάλωση τόσων σταφυλιών σε μικρό χρονικό διάστημα, καθώς στα ποντίκια χορηγήθηκε σε εφάπαξ ενέσιμη μορφή. Και επιπλέον, η κοιλιακή ένεση επιτρέπει αρκετά μεγαλύτερη απορροφητικότητα απ’ ότι η διατροφική καταλάνωση, άρα σε ρεαλιστικά σενάρια αναφερόμαστε σε αρκετά περισσότερα σταφύλια.\n9) Πιπερόριζα (ginger)\nΤο άρθρο ισχυρίζεται: «Ένα από τα μεγαλύτερα πλεονεκτήματά της είναι η υποβοήθηση της πέψης, ενώ είναι επίσης μια δημοφιλής θεραπεία για κινητικά προβλήματα-ασθένειες.»\nΠεριέχει μετριοπαθείς ποσότητες βιταμίνης Β6 και ορισμένων θρεπτικών συστατικών, αλλά γενικά δεν είναι ξεχωριστά θρεπτική.\nΕίναι αλήθεια ότι σε κάποιο βαθμό, έχει συνδεθεί και επιστημονικά με θετικά αποτελέσματα κατά της ναυτίας. Μια μετανάλυση του 2014 για την αντιμετώπιση της ναυτίας του τοκετού κατέληξε ότι μάλλον βοηθούσε στην ένταση των συμπτωμάτων, αν και όχι στη συχνότητα των επεισοδίων, παρότι η ποιότητα των μελετών δεν ήταν επαρκής για σίγουρα συμπεράσματα. Μια συστηματική μελέτη του ίδιου έτους για την αντιμετώπιση της ναυτίας των χημειοθεραπειών δεν κατέληξε σε ακριβές συμπέρασμα, καθώς από τις ποιοτικότερες μελέτες, 3 παρουσίασαν ισάξια αποτελέσματα με το σχετικό φάρμακο μετοκλοπραμίδη, 2 παρουσίασαν θετικά αποτελέσματα μόνο στην έντονη ναυτία ή στην καθυστέρησή της, και 2 δεν βρήκαν θετικά αποτελέσματα.\nΌσον αφορά την αντιμετώπιση του πόνου, μια συστηματική μελέτη του 2011 συνολικά βρήκε θετικά αποτελέσματα της πιπερόριζας στις διαθέσιμες μελέτες, αλλά και οι ποιοτικότερες αντικειμενικά ενείχαν σημαντικά προβλήματα σχεδίασης, και έτσι, τα διαθέσιμα δεδομένα κρίθηκαν ανεπαρκή για να υπάρξει συμπέρασμα. Παρατηρήθηκαν ωστόσο μετριοπαθείς αποδείξεις για τον αντιφλεγμονώδη ρόλο της πιπερόριζας, που μπορεί να μειώσει την υποκειμενική αίσθηση του πόνου σε ορισμένες παθήσεις όπως η οστεοαθρίτιδα.\nΥπάρχουν επίσης περιορισμένα στοιχεία (δυο μελέτες με μικρά δείγματα και μεθοδολογία που δυσκολεύει τις γενικεύσεις) που υποστηρίζουν την άποψη ότι η πιπερόριζα επιβοηθά μερικά στάδια της πέψης.\nΗ συνολική εικόνα των ερευνητών είναι ότι η πιπερόριζα είναι υποσχόμενη για την αντιμετώπιση της ναυτίας και μερικών ειδών πόνου, αλλά χρειάζονται περισσότερες καλοσχεδιασμένες μελέτες προτού μπορέσει να υπάρξει σύσταση κλινικής χρήσης, στη θέση πιστοποιημένων φαρμάκων.\nΤέλος, στα πιθανά ρίσκα κατανάλωσής της βρίσκεται η πρόκληση καουρών και η αρνητική αλληλεπίδραση με τη πέτρα του συκωτιού ή ορισμένα φάρμακα όπως η ασπιρίνη. Επιπλέον, αμάσιτη πιπερορίζα ή μεγάλες ποσότητές της μπορεί να προκαλέσουν προβλήματα σε άτομα με γαστρεντερολογικά θέματα (π.χ. έλκος).\nΤο άρθρο ισχυρίζεται: «Οι γλυκοπατάτες μοιάζουν με το πάγκρεας και πράγματι επιφέρουν ισορροπία το γλυκαιμικό δείκτη των διαβητικών.»\nΓενικά είναι αρκετά θρεπτική, πλούσια σε περίπλοκους υδατάνθρακες, φυτικές ίνες, β-καροτίνη, και με μετριοπαθή περιεκτικότητα σε άλλα θρεπτικά συστατικά, όπως βιταμίνες Β5, Β6 και C.\nΌντως είναι τροφή χαμηλού γλυκαιμικού δείκτη και άρα κατάλληλη για διαβητικούς, αλλά αυτό ισχύει για πολυάριθμα τρόφιμα ποικίλων σχημάτων, π.χ. και για τα καρότα που εξετάσαμε προηγουμένως.\nΤο αρχικό άρθρο του richardcassaro.com ισχυρίζεται: «βοηθούν την υγεία και λειτουργικότητα των ωοθηικών.»\nΤουλάχιστον το παραγόμενο απ’ αυτές ελαιόλαδο, έχει αναγνωριστεί και επιστημονικά ως τρόφιμο με πιθανότατα ευεργετικές ιδιότητες: μια μετανάλυση του 2011 κατέληξε ότι η κατανάλωσή της συσχετίζεται με μειωμένες πιθανότητες ανάπτυξης καρκίνου όλων των ειδών, ενώ μια μετανάλυση του 2014 κατέληξε ότι η αυξημένη κατανάλωσή της συσχετίζεται με μειωμένο ρίσκο θνησιμότητας όλων των ειδών, καθώς και καρδιαγγειακών προβλημάτων. Ειδικά στην πρώτη περίπτωσή όμως, για να βεβαιώσουμε ότι υπάρχει ρόλος αιτιότητας και όχι απλά συσχετισμού, αναμένουμε τα αποτελέσματα ακόμα ποιοτικότερων μελετών.\nΔεν καταφέραμε να βρούμε συσχετισμό του ελαιολάδου και των οωθηκών, πέρα από τη πιθανή μείωση ρίσκου ανάπτυξης καρκίνου των οωθηκών, στα πλαίσια της πιθανής μείωσης ρίσκου όλων των καρκίνων. Ο ισχυρότερος συσχετισμός ωφέλειας ωστόσο βρέθηκε για καρκίνους του μαστού και του πεπτικού συστήματος.\nΤο άρθρο ισχυρίζεται: «Βοηθούν τα κύτταρα να απαλλαγούν από τις τοξίνες. Επίσης, όταν τα κόβουμε, παράγουν δάκρυα, καθαρίζοντας επιθηλιακά κύτταρα του ματιού.»\nΔεν θεωρείται ξεχωριστά θρεπτικό, περιέχοντας κατά κύριο λόγο νερό και πολύ μικρή κάλυψη σε βιταμίνες και ορυκτά.\nΣτοιχεία περί ιδιότητας αποτοξίνωσης του κρεμμυδιού δεν υπάρχουν στη βιβλιογραφία, και αξίζει να παρατηρηθεί ευρύτερα ότι κάθε σχετικός ισχυρισμός αναφορικά με συγκεκριμένα τρόφιμα ή προϊόντα είναι ψευδοεπιστημονικός. Η αποτοξίνωση αναλαμβάνεται πλήρως από τα νεφρά και το συκώτι μας, ενώ αν κάτι πήγαινε στραβά σε αυτή τη φυσική διαδικασία του σώματός μας, δεν θα επιζούσαμε για μεγάλο χρονικό διάστημα.\nΤο άρθρο ισχυρίζεται: «Βοηθάει στην απομάκρυνση άχρηστων υλικών και τις επικίνδυνες ελεύθερες ρίζες από το σώμα.»\nΣε μια τυπική χρήση του ως μυρωδικό, που αφορά περίπου 3 με 9 γραμμάρια, δεν αποτελεί σημαντική διατροφική αξία. Ωστόσο, σε συγκρίσεις των 100 γραμμαρίων (όπως συνηθίζεται γενικά στη διατροφολογία), είναι πλούσιο σε συστατικά όπως βιταμίνες Β6 και C.\nΈχουν υπάρξει αρκετές έρευνες αναφορικά με τα ιατρικά αποτελέσματα του σκόρδου. Οι συστηματικές μελέτες για στομαχικούς καρκίνους δείχνουν ένα πιθανό αλλά μερικώς αβέβαιο συσχετισμό μείωσης ρίσκου. Από την άλλη, μεταναλύσεις του 2014 και του 2016 δεν βρήκαν συνεισφορά του στον ορθοκολικό καρκίνο. Τέλος, μεταναλύσεις του 2013 βρήκαν συνεισφορά του στη μείωση ρίσκου του καρκίνου του προστάτη, παρότι εντοπίστηκε πιθανός επηρεασμός από προκατάληψη δημοσίευσης (publication bias, η δημοσίευση μόνο θετικών αποτελεσμάτων λόγω του ενδιαφέροντος για χρήσιμα αποτελέσματα).\nΟι ισχυρισμοί περί ελεύθερων ριζών αναλύθηκαν σε προηγούμενη ενότητα. Ακόμα όμως και αν τα αντιοξειδωτικά που το σκόρδο περιέχει βοηθούν στη προστασία από τις ελεύθερες ρίζες, σίγουρα δεν πρόκειται για αποκλειστική ιδιότητά του.\nΤο άρθρο ισχυρίζεται: «Ο χυμός του λεμονιού περιέχει βιταμίνη C, σάκχαρα, υδατάνθρακες, πρωτεΐνες και μεταλλικά άλατα (κάλιο, φώσφορο, ασβέστιο, μαγνήσιο, νάτριο και πυρίτιο) ενώ η φλούδα του αναζωογονητικό αιθέριο έλαιο. Επίσης, το λεμόνι είναι πλούσιο σε φλαβόνες, αντιοξειδωτικές ουσίες πολύτιμες στη θεραπευτική. Το λεμόνι είναι εξαιρετικό αντιβακτηριακό, απολυμαντικό, στυπτικό και αντισηπτικό, θεωρείται πως βοηθάει στον έλεγχο του ουρικού οξέος, εμποδίζει τη θρόμβωση των αρτηριών και των φλεβών και τη συσσώρευση αλάτων. Το λεμόνι, επειδή ενεργοποιεί το ανοσοποιητικό μας σύστημα (αυξάνοντας τα λευκά αιμοσφαίρια) θεωρείται και άριστο αιμοστατικό.»\nΤο λεμόνι παρουσιάζει υψηλή περιεκτικότητα σε βιταμίνη C, αλλά κατά τα άλλα, δεν περιέχει σημαντικές ποσότητες θρεπτικών συστατικών. Καμιά σχέση με την «υπερτροφή» που το άρθρο παρουσιάζει.\nΗ μόνη αναγνωρισμένη ιατρική χρήση του λεμονιού αφορά πιθανώς την μερική προστασία από την πέτρα του νεφρού. Γι’ αυτή την αποτελεσματικότητα ευθύνεται το κιτρικό οξύ, που περιέχουν πολλοί χυμοί φρούτων, π.χ. και του πορτοκαλιού, αλλά του λεμονιού διαθέτει σε υψηλότερη συγκέντρωση. Το κιτρικό οξύ αυξάνει τον όγκο των ούρων και το pH τους, δημιουργώντας έτσι ένα λιγότερο ευνοϊκό περιβάλλον για την ανάπτυξη πέτρας. Κάποιες μελέτες αναφέρουν ότι μισό φλιτζάνι λεμόνι τη μέρα (~115g) μπορεί να βοηθήσει στην αποτροπή ανάπτυξης περισσότερης πέτρας σε άτομα που την είχαν ήδη, άλλες ότι η λεμονάδα μπορεί να βοηθήσει στην αποτροπή πέτρας εξαρχής, αλλά άλλες δεν βρίσκουν στατιστικώς σημαντικά αποτελέσματα. Σε αυτό το σημείο, χρειαζόμαστε περισσότερες κλινικές μελέτες με καλύτερη μεθοδολογία και μεγαλύτερα δείγματα για να αποφανθούμε σχετικά, και ο χυμός λεμονιού αναφέρεται μόνο ως «πιθανό επιπρόσθετο μέρος της θεραπείας της πέτρας του νεφρού».\nΕπιπλέον, ο χυμός του λεμονιού μπορεί να βοηθήσει ως βραχυπρόθεσμο συντηρητικό σε τροφές που τείνουν να οξειδώνονται και να γίνονται καφέ μετά το κόψιμό τους, όπως μήλα, μπανάνες και αβοκάντο, εξουδετερώνοντας ορισμένα ένζυμα που ευθύνονται για τη μετατροπή.\nΑλλά οι ισχυρισμοί «αντιβακτηριακό, απολυμαντικό, αντισηπτικό, αιμοστατικό» κτλ, είναι αβάσιμοι όσον αφορά το ανθρώπινο σώμα. Βεβαίως, αν ρίξουμε αρκετό χυμό λεμονιού κατευθείαν σε μια αποικία βακτηρίων, το όξινο περιβάλλον μπορεί να είναι δυσμενές γι’ αυτά και να οδηγήσει στη θανάτωσή τους, αλλά ο τρόπος που το σώμα μας μεταβολίζει και διανέμει τις ουσίες που καταναλώνει αποτρέπει κάθε είδος σχετικής εξαγωγής συμπερασμάτων μέσω διατροφής. Μόνο με ανθρώπινες κλινικές δοκιμές μπορούν να βγουν ανάλογα συμπεράσματα, κάτι που η βιβλιογραφία μέχρι στιγμής δεν υποστηρίζει πάνω στο θέμα.\nΤο άρθρο ισχυρίζεται: «Αμυγδαλέλαιο λαμβάνεται από τους καρπούς του αμύγδαλου. Πλούσιο σε βιταμίνες Α, Ε, Β1, Β2, Β6 . Β17 και ιχνοστοιχεία. Η βιταμίνη Β17 δεν είναι βιταμίνη. Είναι η παλιά ονομασία της αμυγδαλίνης. Τρώτε άφοβα κάθε μέρα από λίγα κουκούτσια βερίκοκου και αμύγδαλα.»\nΤα αμύγδαλα αποτελούν μια πολύ πλούσια πηγή θρεπτικών συστατικών, όπως βλέπουμε και στον πίνακα.\nΕδώ βρίσκεται μια ανασκόπηση που ανά σημεία υπερτονίζει μερικά ενδεχόμενα οφέλη τους, τα οποία δεν επαληθεύονται καθολικώς στη βιβλιογραφία, αλλά καθιστά σαφές ότι συνολικά πρόκειται για μια πολύ ωφέλιμη τροφή. Μεταξύ άλλων, η υψηλότατη σύστασή τους σε μαγνήσιο τα καθιστά ιδιαίτερα κατάλληλα για διαβητικούς ή άτομα με υψηλή πίεση. Επίσης, σε μερικές μελέτες εμφανίζουν θετικά αποτελέσματα στη μείωση της LDL, «κακής χοληστερίνης», διατηρώντας ταυτόχρονα την HDL, «καλή χοληστερίνη». Σε προκαταρκτικές μελέτες φαίνεται επίσης ότι μειώνουν την οξείδωση από την LDL. Υπάρχουν επίσης και μερικές πιο ποιοτικές μελέτες που δείχνουν ότι είναι ιδανικά για δίαιτες απώλειας βάρους.\nΟι ισχυρισμοί όμως του άρθρου για την Β17 ή αμυγδαλίνη, είναι επικίνδυνοι. Πρόκειται για μια ουσία που στο σώμα μας μεταξύ άλλων μετατρέπεται και σε κυάνιο, ένα δυνητικά θανατηφόρο δηλητήριο. Μια μελέτη της Ευρωπαϊκής Αρχής για την Ασφάλεια των Τροφίμων (EFSA), βρήκε ότι η κατανάλωση και μισού μεγάλου κουκουτσιού βερικόκου μπορεί να ξεπεράσει τα ασφαλή όρια έκθεσης στην ουσία. Σε υψηλές δόσεις, η ουσία υπάρχει μόνο στα πικρά αμύγδαλα (σε αντίθεση με τα συνηθισμένα γλυκά), τα οποία γενικά δεν είναι εμπορικώς διαθέσιμα και οι αρχές συνιστούν να μην καταναλώνουμε. Η παρότρυνση κατανάλωσης αμυγδαλίνης σε κύκλους «εναλλακτικών θεραπείων» γίνεται στη βάση αντικαρκινικών υποσχέσεων, κάτι που δεν υποστηρίζεται από τις υπάρχουσες κλινικές μελέτες, και έχει χαρακτηριστεί «quackery» – «τσαρλατανισμός» στη βιβλιογραφία.\nΑπό τη παραπάνω ανασκόπηση γίνεται σαφές το ότι τα αναφερόμενα τρόφιμα είναι γενικά υγιείνα και αποτελούν καλή προσθήκη σε μια ισορροπημένη διατροφή. Συχνά περιέχουν ουσίες που συνολικά μπορεί να μειώσουν το ρίσκο ανάπτυξης ή να μας βοηθήσουν εν μέρει στην καταπολέμηση ορισμένων ασθενειών, αλλά δεν μπορούν να χαρακτηριστούν φάρμακα, με στοχευμένα, άμεσα ή ισχυρά αποτελέσματα.\nΑς κρατάμε επίσης κατά νου ότι διάφορα θετικά αποτελέσματα σε μεγάλο βαθμό αναφέρονται σε μελέτες που παρέχουν ενδεικτικά και όχι καταληκτικά ευρήματα, ενώ όπως είδαμε στη περίπτωση των σταφυλιών, η συγκέντρωση ουσιών με ιατρικές χρήσεις μπορεί να είναι τόσο μικρή ώστε να μην έχει νόημα χωρίς να τις καταναλώσουμε ως φάρμακα που τις παρέχουν σε συμπυκνωμένες δόσεις, με στοχευμένη δραστικότητα στο σώμα, και απομονωμένες από άλλες ουσίες που μπορεί να προκαλέσουν παρενέργειες.\nΣυνολικά, οι ισχυρισμοί περί «Πυθαγόρειας διατροφής, με τρόφιμα που προστατεύουν τα όργανα με τα οποία έχουν κοινή εμφάνιση και εξαφανίζουν το 95% των ασθενειών», είναι αβάσιμοι και καταρρίπτονται.\nΠροηγούμενο άρθροΟ χολιγουντιανός ηθοποιός Billy Zane ΔΕΝ επισκέφτηκε τη Λακωνία\nΕπόμενο άρθροΟ Δ. Βίτσας απαξιώσε τις Ένοπλες Δυνάμεις και τις αποκάλεσε «γατάκια»;


Ρόφημα Θαύμα : Eπαναφέρει τα γκρίζα μαλλιά πίσω στο φυσικό τους χρώμα... - ΑΓΟΡΑ ΟΜΟΡΦΙΑΣ\nHome / Γυναίκα-Ομορφιά-Υγεία-Μακιγιάζ-Καλλυντικά / Ρόφημα Θαύμα : Eπαναφέρει τα γκρίζα μαλλιά πίσω στο φυσικό τους χρώμα...\nΠρώτα απ 'όλα, αν ρωτήσετε κάποιον που έχει χρησιμοποιήσει αυτό το φάρμακο, θα σας πει ότι σίγουρα θα βελτιώσει την όραση σας... Θα παρατηρήσετε επίσης μεγάλη βελτίωση στην υγεία του δέρματος.\nΑλλά το πιο εκπληκτικό αποτέλεσμα αυτής της θεραπείας είναι ότι μπορεί να επαναφέρει τις άσπρες τρίχες στο φυσικό τους χρώμα και να κάνει τα μαλλιά σας πιο παχιά από ό, τι πριν. Συστατικά που απαιτούνται:\nΒάλτε το σκόρδο και όλα τα λεμόνια σε ένα μπλέντερ και ανακατέψτε. Θυμηθείτε να ξεφλουδίσετε μόνο δύο από τα λεμόνια πριν τα βάλετε στο μπλέντερ. Μετά από αυτό, προσθέστε το λιναρόσπορο και το μέλι και ανακατέψτε ξανά. Τοποθετήστε το μίγμα σε ένα γυάλινο κύπελλο και κλείστε σφιχτά με ένα καπάκι. Κρατήστε αυτό το μίγμα στο ψυγείο. Πώς να το χρησιμοποιήσετε: Καταναλώνετε μία κουταλιά από το μίγμα μισή ώρα πριν από το γεύμα. Χρησιμοποιείτε μόνο ξύλινο κουτάλι! Συνιστάται να καταναλώνετε αυτό το μίγμα τρεις φορές την ημέρα.\nΡόφημα Θαύμα : Eπαναφέρει τα γκρίζα μαλλιά πίσω στο φυσικό τους χρώμα... Reviewed by senariografos on 6:13 π.μ. Rating: 5


Γράφει ο Νίκος Κατσιαούνης\nΟ Περικλής Κοροβέσης ανήκε στην πλευρά των αιρετικών της ιστορίας, με το μέρος εκείνων που πάντα έβλεπαν με κακό μάτι τις εξουσίες. Όλες τις εξουσίες –ανεξαρτήτως είδους, χρώματος ή απόχρωσης. Από τα μικράτα του ακόμη πήρε διαζύγιο με καθετί που καταδυναστεύει τον άνθρωπο. Από τότε που η μνήμη της παιδικής του ηλικίας μάτωσε από την εικόνα των κομμένων κεφαλιών των ανταρτών που οι αλαλάζοντες νικητές περιφέραν στην πλατεία του Αργοστολίου, ο Κοροβέσης αφαίρεσε τη λέξη εξουσία απ’ το γλωσσάρι του. Και αυτή δεν λησμόνησε να του δείξει το φριχτότερο πρόσωπό της. Δεν είναι μόνο αυτά που μας αφηγήθηκε στους τυραννοκτόνους Ανθρωποφύλακές του. Υπάρχουν και άλλα…\nΌμως, ο ίδιος αποφάσισε διαφορετικά για τον εαυτό του. Εκ φύσεως και πεποιθήσεως αντιεξουσιαστής, υπήρξε γαλαντόμος σ εό,τι έκανε. Στους φίλους του, στις γυναίκες, στα κείμενά του, στα βιβλία του, στους αγώνες, στους συντρόφους, στους αντιπάλους και τους εχθρούς του. Κι όταν μπούκωνε από τη συνάφεια του κόσμου και των συναναστροφών την καθημερινή ανοησία, τότε απομονωνόταν με τους δικούς του ήρωες, αυτούς που ανακάλυπτε στα βιβλία του, στις αφηγήσεις των μεγάλων παραμυθάδων και στα οράματα των φιλοσόφων. Υπήρξε δεινός και απαιτητικός αναγνώστης, με ευρεία παιδεία και καλλιέργεια, και με μια ακριβή και σπανίως λαθεύουσα μνήμη. Συνήθιζε να λέει ότι η βιβλιοθήκη του συμβόλιζε τον οβολό της ανθρωπότητας στον ίδιο, το κληροδότημά της για να γίνει καλύτερος άνθρωπος.\nΗ ενασχόληση με τα κοινά για τον Κοροβέση μετουσιωνόταν σε καθημερινό βίωμα και εμπειρία.Οι ιδέες που πρέσβευε ήθελε να περνούν τις εξετάσεις της εφαρμογής τους στο εδώ και τώρα, να γίνονται έργα και δράση. Αυτές αποτελούσαν το έρμα του, τον οδοδείκτη στο πράττειν του βίου του. Δύσκολα θα τον τσάκωνες να κοροϊδεύει με αυτά. Η ουτοπία θα πρέπει να χτίσει τα οχυρά της στο εντεύθεν της πραγματικότητας, στον παρόντα χρόνο, για να μπορέσει να την υπερβεί. Και ο Περικλής το ήξερε αυτό. Και ήταν πάντα παρών. Ποτέ δεν έλειψε. Από διαφορετικά μετερίζια κάθε φορά, με το σώμα και την πένα του, και πάντα με την ίδια ορμή και σθένος. «Αν ενεργείς σε μια κοινωνία, τότε γίνεται δικιά σου», είπε κάποτε. Και ο ίδιος ήθελε να δρα με τους ανθρώπους, να παλεύει και να οργίζεται μαζί τους, να τσατίζεται και να αγανακτεί, να ερωτεύεται και να χωρίζει, να οσμίζεται την ανθρωπίλα και να αφουγκράζεται προς τα πού πνέει ο άνεμος. Έτσι επικοινωνούσε ο Κοροβέσης. Τα υπόλοιπα είναι για τους ψοφοδεείς πολιτικάντηδες της κακιάς ώρας. Επέμενε να στηρίζει και να αναδεικνύει όσα ξέφευγαν του κανόνα, όσα ξεβόλευαν από το χασμουρητό της κοινωνικής νηνεμίας. Και στήριζε εμπράκτως, όχι μόνο με τα λόγια. Και πολλάκις με προσωπικό κόστος. Όπου διέκρινε μια εστία ανυπακοής, έσπευδε κι o ίδιος να σηκώσει γροθιά, να δηλώσει παρών. Κι ας μη συμφωνούσε σε όλα. Του αρκούσε που έβλεπε τη φλόγα αναμμένη. Οι σπόροι υπάρχουν, πρέπει να τους καλλιεργήσουμε για να φυτρώσουν και να αποδώσουν καρπούς. Υπήρξε ζηλωτής σε αυτό. Στις μικρές νησίδες, στις μικρές κοινότητες που με νύχια και με δόντια και σε πείσμα των καιρών κρατούν την ιδέα της ελευθερίας ψηλά, σε αυτό ήλπιζε ο Κοροβέσης. Εκεί έπαιζε τα ρέστα του.\nΟ Περικλής ούτε παρασημοφορήσεις ήθελε, ούτε τιμές, μήτε γαλόνια. Με αυτά είχε ξεμπερδέψει προ πολλού. Καταλάβαινε τη ματαιότητά τους. Και βουλευτής, όταν εξελέγη, έβγαλε τη γλώσσα ουκ ολίγες φορές στον καθωσπρεπισμό των βουλευτικών εδράνων. Εξάλλου δεν εισήλθε του κοινοβουλίου για να αλλάξει τον κόσμο. Ήξερε ότι αυτά δεν γίνονται από τα πάνω έδρανα.Ο ίδιος δεν βολευόταν ούτε με τις βεβαιότητες ούτε με τις σωτηριολογικές συνταγές για την αλλαγή του κόσμου. Αδογμάτιστος και αεί εξεγερμένος, βλάσφημος με τις ομολογίες πίστεως, γοητευόταν περισσότερο από την ανυπακοή της Εύας η οποία δεν αρκέστηκε στον μισό Παράδεισο και τόλμησε να τον διεκδικήσει ολόκληρο. Δύσκολο να του περάσεις χαλινάρια. Προτιμούσε να δραπετεύει στους δικούς του παράλληλους και εκεί να στήνει το δικό του γλέντι, τη δική του επανάσταση. Με γέλιο, χορό, πιοτό και τραγούδι. Ποθούσε να εξερευνήσει την ποιητικότητα του κόσμου, την τραγικότητα της ανθρώπινης ύπαρξης, που πάντα θα ξεφεύγει των αδήριτων νόμων της ιστορίας και της κομπορρημοσύνης των φαφλατάδων ορθολογιστών.


Κεντρική Basket League Προμηθέας Πατρών “Θέλουμε τον κόσμο δίπλα μας”\nΔημοσίευση στις 25/11 16:45\nO Άγγελος Τσάμης ανανέωσε το blog που διατηρεί στην επίσημη ιστοσελίδα του ΕΣΑΚΕ. Ο παίκτης του Προμηθέα Πατρών, μίλησε για την αναμέτρηση με τα Τρίκαλα που είναι προ των πυλών, ενώ αναφέρθηκε και στον νέο του συμπαίκτη, τον Λασάνα Κρόμα.\n“Το παιχνίδι με την ΑΕΚ αποτελεί παρελθόν και, πλέον, είμαστε έτοιμοι για τον αγώνα του Σαββάτου με αντίπαλο τα Τρίκαλα.\nΚόντρα στην ΑΕΚ ήμασταν καλοί για 25΄. Θεωρώ ότι σε αυτό το διάστημα του αγώνα δείξαμε πραγματικά ένα πολύ καλό πρόσωπο. Δυστυχώς, όμως, στην συνέχεια δεν πιάσαμε την ίδια καλή απόδοση, με αποτέλεσμα να μην καταφέρουμε να πάρουμε το επιθυμητό αποτέλεσμα απέναντι σε μια πολύ καλή ομάδα. Η ήττα ήρθε δίκαια μεν, όμως κερδίσαμε πολλές πολύτιμες εμπειρίες ενόψει της δύσκολης συνέχειας της σεζόν.\nΤώρα ακολουθεί ένα πολύ σημαντικό παιχνίδι για εμάς, ένα παιχνίδι με χαρακτήρα “must win” με αντίπαλο τα Τρίκαλα, τα οποία είναι ανεβασμένα, καθώς προέρχονται από μια σημαντική νίκη στον αγώνα με τον ΠΑΟΚ. Εμείς παίζουμε, όμως, στην έδρα μας και δεν πρέπει να σκεφτόμαστε κάτι άλλο πέρα από την κατάκτηση της νίκης.\nΚαλώ τον κόσμο να έρθει στο γήπεδό και να μας βοηθήσει να φτάσουμε στο νικηφόρο αποτέλεσμα. Η ομάδα μου δεν αντιμετωπίζει προβλήματα τραυματισμών, ενώ θα είμαστε ενισχυμένοι και με έναν καινούργιο παίκτη, τον Λασάν Κρόμα, ο οποίος μπαίνει σιγά-σιγά στη νοοτροπία του προπονητή, αλλά και του συλλόγου.\nΤα Τρίκαλα παίζουν ελεύθερο μπάσκετ και οι παίκτες τους αρέσκονται να σουτάρουν. Θυμίζω, δε, ότι στο τελευταίο παιχνίδι είχαν 14/28 τρίποντα! Πρέπει, λοιπόν, να δείξουμε μεγάλη βαρύτητα σε αυτόν τον τομέα και να περιορίσουμε τα ατού των αντιπάλων μας.\nΣτην προσπάθειά μας αυτή θέλουμε δίπλα μας το κοινό της Πάτρας. Το Σάββατο όλοι στο “Τόφαλος” για να στηρίξουν την προσπάθειά μας για την επίτευξη της 4ης φετινής μας νίκης στη Basket League”.\nΠροηγούμενο Παρελθόν ο Φράνκε από την ΑΕΚ\nΕπόμενο “To πιο δύσκολο ματς μέχρι στιγμής”


Άναψε με! (Få meg på, for faen) ***1/2\nΡομαντική κομεντί, 2011, Νορβηγία, 76 λεπτά\nΣκηνοθεσία: Γιάνικε Σίσταντ Γιάκομπσεν\nΠαίζουν: Ελεν Μπέργκσολμ, Μάλιν Μπιορχόβντε, Ενριέτ Στέενστρουπ, Μπεάτε Στόφρινγκ, Ματίας Μίρεν\nΗ Άλμα είναι δεκαπέντε χρόνων και ζει σε μια ασήμαντη κωμόπολη, χαμένη στα φιόρδ της Νορβηγίας. Είναι ερωτευμένη με τον Άρτουρ, τον ωραίο του σχολείου και το μόνο που θέλει, είναι να κάνει σεξ, σεξ, σεξ.\nΗ Άλμα είναι έφηβη. Γουστάρει τον Άρτουρ. Έχει ορμές. Η φαντασία της βράζει. Ανακαλύπτωντας για πρώτη φορά τον μαγικό κόσμο της σεξουαλικότητας νιώθει κάπως αμήχανα και εκτονώνει αυτή την εσωτερική αντίδραση με κάπως άτσαλο τρόπο.\nΤο τι σκέφτεται και φαντασιώνεται η Άλμα είναι κάτι που αν έχεις περάσει από την γλυκιά εφηβεία των 15 -16 στοίχημα ότι το έχεις περάσει και εσύ. Ένα φιλί με τον/την αγαπημένο/η σου, μια αγκαλιά, μια τολμηρή κίνηση στο βάθος, μια ακόμη πιο επιθετική κίνηση μέχρι να γίνει το μοιραίο και γκολ! Η Άλμα όπως και όλα τα πιτσιρίκια στην ηλικία της αισθάνονται το σεξ σαν μια terra incognita. Μια άγνωστη χώρα που ανυπομονούν να ανακαλύψουν με τον δικό τους αμήχανο και ανησυχο τρόπο. Η ανακάλυψη του σώματος τους προσφέρει ένα σωρό νέα ερεθίσματα και αισθήματα που μέχρι τότε δεν τα είχαν συνηδητοποίησει. Το ίδιο και η ανακάλυψη των σχέσεων τους με το άλλο φύλο ή οι αντιδράσεις και η αντιστοιχη έκφραση αναζήτησης από το ίδιο φύλο τους.\nΗ Άλμα είναι ένα κορίτσι που ζει στη νορβηγική επαρχία. Το χωριό της προσφέρει ελάχιστα σε σχέση με όσα αναζητά σε αυτή την αναζήτηση ελεύθεριας και σεξουαλικότητας. Παρά την ανοιχτή αντίληψη της νορβηγικής κοινωνίας, παρά την εν τέλει ανεκτική αντιμετώπιση της μητέρας της, η αμηχανία για το πως να διαχειριστείς το καζάνι της εφηβείας είναι ακόμη και εκεί ευδιάκριτη. Η Άλμα φυσικά κάνει σε κάποια στιγμή απελπισίας και απομόνωσης μια κίνηση ματ επιλέγοντας ένα περιβάλλον πιο ανοιχτό και δεκτικό στα ερεθίσματα και στις ανησυχίες της και ίσως αυτό να λειτουργεί εκτονωτικά για όλη την αναζήτηση της.\nΗ Γιάνικε Σίσταντ Γιάκομπσεν δημιουργεί μια υπέροχη, ανάλαφρη και τρυφερή ιστορία για τις ανακαλύψεις που κάνουμε όλοι στα χρόνια της Άλμα. Λειτουργεί με σύνεση αλλα και με μια ρομαντική αίσθηση ονειροπόλησης τόσο για αυτό το παιχνίδι εφηβικής ανακάλυψης της ερωτικής ταυτότητας αλλά και για την ίδια την ταυτότητα της γυναικείας φύσης της ηρωϊδας. Το φαντασιακό παιχνίδι της Άλμα αλλά και η απομόνωση της σεναριακά βοηθάει πολύ σε αυτό. Η ιστορία και οι αναζητήσεις της δεν την χωράνε σε ένα τόσο στενό περιβάλλον όπως αυτό της επαρχίας αλλά αυτές οι αναζητήσεις της δίνουν την ευκαιρία να δοκιμαστεί και να ανακαλύψει στοιχεία της ταυτότητας και της ψυχοσύνθεσης της.\nΤο Άναψε με όμως είναι υπέροχο για έναν επιπλέον λόγο. Γιατί δεν προσφέρει την υπερβολή και την αρσενική φάρσικη διάθεση ενός American Pie ή το θηλυκό στρας, γκλίτερ και το ύφος αλά Κοσμοπόλιταν ενός Clueless. Είναι ειλικρινές, μιλάει στην γλώσσα των νέων και σέβεται τα όνειρα και στις ανησυχίες των ανήλικων ηρώων του. Και παρά τον ρομαντισμό του δείχνει αρκετά ρεαλιστικό σε σχέση με τα τερτίπια της εφηβείας. Σε αυτό οφείλει πολλά στους νεαρούς πρωταγωνιστές του και ειδικότερα στην γλυκιά Έλεν Μπεργκσόλμ που παίζει πολύ έξυπνα με τις νευρώσεις και τις ανησυχίες της Άλμα. Το ίδιο και η Ενριέτ Στέενστρουπ, που ως μάμα της Άλμα εκφράζει τόσο την αμηχανία της ώριμης, ενήλικης γυναίκας και την ανεκτικότητα της μάνας απέναντι στα άτσαλα ωρίμανσης της κόρης της. Στα συν της ταινίας το απολαυστικό ποπ-ροκ σάουντρακ της με την συμμετοχή σκανδιναβικών συγκροτημάτων όπως οι Efterklang, οι Εlias and the wizzkids και οι Kings of Convenience που αν δεν τα ξέρετε αξίζει να τα ανακαλύψετε!


Η εκτύπωση και παραγωγή των προϊόντων του myphotocreations.gr γίνεται στις εγκαταστάσεις της εταιρίας\nΑΛΦΑΒΗΤΟ ΑΕΒΕ Γραφικές Τέχνες.\nΗ κορυφαία εταιρία ψηφιακών εκτυπώσεων εντύπων στην Ελλάδα εγγυάται την άριστη ποιότητα εκτύπωσης και βιβλιοδεσίας των προϊόντων σε συνδυασμό με τις ανταγωνιστικές τιμές.\nHP Indigo Λίγα λόγια...\nΣχεδιάζουμε και επενδύουμε στη νέα τεχνολογία των γραφικών τεχνών,στοχεύοντας πάντα στην ταχύτερη, ποιοτικότερη και αποδοτικότερη εξυπηρέτηση της πιο δημιουργικής αγοράς στην Ελλάδα.\nΈχουμε κερδίσει την εμπιστοσύνη των επαγγελματιών των γραφικών τεχνών. Οι δημιουργικοί άνθρωποι της επικοινωνίας, των εκδόσεων της διαφήμισης και της φωτογραφίας μας εμπιστεύονται, όχι μόνο επειδή διαθέτουμε τον αρτιότερο εξοπλισμό και την απαιτούμενη τεχνογνωσία, αλλά κυρίως επειδή αγαπάμε τη δουλειά μας και αντιμετωπίζουμε με σεβασμό τη δική τους.\nΚορυφαία ποιότητα, επαγγελματική συνέπεια και ισορροπημένη τιμολογιακή πολιτική χαρακτηρίζουν τις υπηρεσίες που προσφέρουμε συνεχώς από την ίδρυσή μας το 1991. Σήμερα είμαστε σε θέση να σας προσφέρουμε περισσότερες και προπαντός, ολοκληρωμένεςλύσεις και υπηρεσίες.\nΕξοπλισμένοι με μηχανήματα εκτύπωσης και βιβλιοδεσίας τελευταίας τεχνολογίας, και με το έμπειρο & άριστα εκπαιδευμένο προσωπικό μας, είμαστε σε θέση να καλύψουμε κάθε σας ανάγκη, τόσο σε ταχύτητα (χρόνους παράδοσης) όσο και σε ποιότητα τελικού προϊόντος.


Iodine Kelp Extract – GymBeam | GymBeam.gr\nΤο Iodine Kelp Extract είναι μια εξαιρετική πηγή ιωδίου από θαλάσσια φύκη. Η κάψουλα περιέχει έως και 325 μg ιωδίου, το οποίο είναι χρήσιμο για τη σωστή λειτουργία του θυρεοειδούς αδένα και την παραγωγή των ορμονών του. Βοηθά το νευρικό σύστημα, γνωστικές λειτουργίες και διατηρεί την υγεία του δέρματος.\nΕιδική Τιμή 6,55 € Κανονική Τιμή 0,00 €\nΒήτα Καροτίνη - GymBeam 60 καψ.\nIodine Kelp Extract - πηγή ιωδίου για την ορθή λειτουργία των θυρεοειδικών ορμονών\nΤο Iodine Kelp Extract είναι κάψουλες vegan που περιέχουν το εκχύλισμα από θαλάσσια φύκη (Fucus vesiculosus). Τα φύκη Kelp είναι ένα εξαιρετικά για την πλούσια περιεκτικότητά τους σε ιώδιο. Στην κάψουλα θα βρείτε έως και 325 μg ιωδίου, το οποίο είναι σημαντικό για τον άνθρωπο, καθώς συμβάλλει στη λειτουργία του θυρεοειδούς αδένα και στη βέλτιστη παραγωγή των ορμονών του. Επιπλέον, είναι ευεργετικό για τον κατάλληλο μεταβολισμό, τη γνωστική λειτουργία, τη λειτουργία του νευρικού συστήματος και τη διατήρηση της υγείας του δέρματος.\nIodine Kelp Εxtract και τα Οφέλη του\nσυμβάλλει στη λειτουργία του θυρεοειδούς αδένα\nπροάγει την παραγωγή θυρεοειδικών ορμονών\nείναι χρήσιμο για τον κατάλληλο μεταβολισμό\nβοηθά τις γνωστικές λειτουργίες\nείναι σημαντικό για τη διατήρηση της υγείας του δέρματος\nπεριέχει 325 μg ιωδίου στην κάψουλα\nΕκχύλισμα Bladderwrack 15: 1 (Fucus vesiculosus), διογκωτικός παράγοντας (μικροκρυσταλλική κυτταρίνη), αντιπηκτικός παράγοντας (στεατικό μαγνήσιο), κάψουλα προμελλόζης.\nΕκχύλισμα από φύκη Kelp (Fucus vesiculosus) 325 mg -\nΙώδιο 325 μg 216,7%\nΌλες οι Αξιολογήσεις Iodine Kelp Extract – GymBeam\nΑξιολογείτε:Iodine Kelp Extract – GymBeam


Πρωινό Δευτέρας. Μέσα στο πρώτο δρομολόγιο του φέρυ για Θάσο. Κόσμος βαθιά χωμένος στα ρούχα του, στα προβλήματα του, στις σκέψεις του, ταξιδεύει βουβός προς το νησί των ανέμων. Είναι εκπληκτική η ησυχία των τόσων επιβατών, ανησυχητική.\nΑυτή η ησυχία μας χαρακτηρίζει το τελευταίο καιρό. Ο «κόσμος» γύρω μας αλλάζει με τρομακτικούς ρυθμούς κι αποτελέσματα κι ο «κόσμος» λουφαγμένος στα ρούχα του, στα συμφέροντά του, σιωπά και κρύβεται, σαν να θέλει η κρίση να τον περάσει χωρίς να τον δει, σαν να επιθυμεί να είναι αόρατος. Πως καταντήσαμε έτσι, ολόκληρος λαός?\nΔεν είναι η επερχόμενη φτώχια που με τσιτώνει. Είναι ο τρόμος που κυριαρχεί στα μάτια και στις καρδιές όλων μας, ορατών τε πάντων, και αοράτων,\nφίλοι μου. Ο τρόμος να ζήσουμε χωρίς να μπορούμε να αντεπεξέλθουμε στις επίπλαστες ανάγκες που μας δημιούργησαν. Γιατί κάτι τέτοιο ψυλλιάζομαι -για την πάρτη μου τουλάχιστον. Και τελικά είμαστε έτοιμοι να θυσιάσουμε το αναγκαίο δια το τερπνόν. Εμείς, οι καθ’ οικονομίαν δημοκράτες, οι καθ’ οικονομίαν εθνικά περήφανοι, οι καθ οικονομίαν άνθρωποι…\nΟι μάσκες του «ελληνικού προβλήματος» και της «ελληνικής αιδούς» καταρρέουν. Το κατά Βαρουφάκην ευαγγέλιο κι οι προβλέψεις του επαληθεύονται και η σαπίλα της ευρωζώνης κατατρώει τις σάρκες και άλλων πιο πειθαρχημένων, εκτός ημών, εταίρων. Ως γνωστόν εμείς, τα βατράχια της ιστορίας, θα αισθανθούμε πιο βαριά την πτώση των «γιγάντων». Κι οι μέρες που έρχονται δεν έχουν ξαναφανεί για να ξέρουμε τι μας περιμένει. Το μόνο που μού ‘ρχεται στο μυαλό, σαν ευχή, είναι τα λόγια του ποιητή:\nΕλπίζω, στους καιρούς που μέλλονται για να ‘ρθουν\nνα μην αφήσω τη Βιρτζίνια μου\nαπ’ την πίκρα να μου σβήσει…


Viohalco: Στο 27,43% ο Ν. Στασινόπουλος και 30,31% ο Ιπ. Στασινόπουλος | Business Daily\n26 Νοε 2021 20:15 Ανανεώθηκε: 20:36\nΤις μεταβολές των ποσοστών συμμετοχής στην εταιρεία των Νικόλαου Στασινόπουλου, Ιπποκράτη-Ιωάννη Στασινόπουλου και Μιχαήλ Στασινόπουλου ανακοίνωσε η Viohalco. Το ποσοστό δικαιωμάτων ψήφου του κ. Νικόλαου Στασινόπουλου κατήλθε του ορίου 30%, και είναι πλέον 27,43% επί των συνολικών δικαιωμάτων ψήφου της Viohalco, ενώ το ποσοστό του κ. Ιπποκράτη-Ιωάννη Στασινόπουλου υπερέβη το όριο του 30% και ανέρχεται σε 30,31%.\nΗ συμμετοχή κ. Μιχαήλ Στασινόπουλου υπερέβη το όριο του 5% και ανέρχεται σε 7,01% των συνολικών δικαιωμάτων ψήφου της εταιρείας.\nΗ Viohalco S.A. (στο εξής η "Εταιρεία") ανακοινώνει ότι, σύμφωνα με το άρθρο 19 του Κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου της 16ης Απριλίου 2014, γνωστοποιήθηκαν στην Εταιρεία οι ακόλουθες συναλλαγές, επί μετοχών της Εταιρείας, προσώπων που ασκούν διευθυντικά καθήκοντα:\nα) ο κ. Νικόλαος Στασινόπουλος, Πρόεδρος και μη εκτελεστικό μέλος του Διοικητικού Συμβουλίου της Εταιρείας, στις 25-11-2021, γνωστοποίησε στην Εταιρεία, ότι, στις 23-11- 2021, δυνάμει των υπ΄ αριθμ. 3059/23.11.2021, 3060/23.11.2021, και 3061/23.11.2021 συμβολαιογραφικών πράξεων δωρεάς του Έλληνα Συμβολαιογράφου Αθηνών ΑλεξίουΔημητρίου Φωτόπουλου του Ιωάννη, με έδρα την Αθήνα, οδός Ζαλοκώστα 6, μετεβίβασε, αιτία δωρεάς, προς τον κ. Μιχαήλ Στασινόπουλο, εκτελεστικό μέλος του Διοικητικού Συμβουλίου της Εταιρείας, την πλήρη κυριότητα, κατά 100%, συνολικά έξι εκατομμυρίων εκατόν ενενήντα δύο χιλιάδων εξακοσίων εξήντα τριών (6.192.663) κοινών άυλων μετοχών, εκδόσεως της Εταιρείας, συνολικής αξίας 29.415.149,25 ευρώ, οι οποίες αντιπροσωπεύουν συνολικά 2,39% του μετοχικού κεφαλαίου της Εταιρείας,\nβ) ο κ. Νικόλαος Στασινόπουλος, Πρόεδρος και μη εκτελεστικό μέλος του Διοικητικού Συμβουλίου της Εταιρείας, στις 25-11-2021, γνωστοποίησε στην Εταιρεία, ότι, στις 23-11- 2021, δυνάμει των υπ΄ αριθμ. 3059/23.11.2021, 3060/23.11.2021, και 3061/23.11.2021 συμβολαιογραφικών πράξεων δωρεάς του Έλληνα Συμβολαιογράφου Αθηνών ΑλεξίουΔημητρίου Φωτόπουλου του Ιωάννη, με έδρα την Αθήνα, οδός Ζαλοκώστα 6, μετεβίβασε, αιτία δωρεάς, προς τον κ. Ιπποκράτη-Ιωάννη Στασινόπουλο, διευθύνοντα σύμβουλο και εκτελεστικό μέλος του Διοικητικού Συμβουλίου της Εταιρείας, την πλήρη κυριότητα, κατά 100%, συνολικά έξι εκατομμυρίων εκατόν ενενήντα δύο χιλιάδων εξακοσίων εξήντα τριών (6.192.663) κοινών άυλων μετοχών, εκδόσεως της Εταιρείας, συνολικής αξίας 29.415.149,25 ευρώ, οι οποίες αντιπροσωπεύουν συνολικά 2,39% του μετοχικού κεφαλαίου της Εταιρείας,


ΔΗΜΗΤΡΙΟΣ ΜΑΝΤΕΣ: ΟΙ ΚΑΜΠΑΝΕΣ ΕΙΝΑΙ ΓΙΑ ΤΟ ΔΗΜΟ ΛΑΜΙΑΣ - Καλύτερη Λαμία\nHome / ΑΠΟΨΕΙΣ ΠΟΛΙΤΩΝ / ΔΗΜΗΤΡΙΟΣ ΜΑΝΤΕΣ: ΟΙ ΚΑΜΠΑΝΕΣ ΕΙΝΑΙ ΓΙΑ ΤΟ ΔΗΜΟ ΛΑΜΙΑΣ\nΔΗΜΗΤΡΙΟΣ ΜΑΝΤΕΣ: ΟΙ ΚΑΜΠΑΝΕΣ ΕΙΝΑΙ ΓΙΑ ΤΟ ΔΗΜΟ ΛΑΜΙΑΣ\n7:49 π.μ. ΑΠΟΨΕΙΣ ΠΟΛΙΤΩΝ\nΟΙ ΚΑΜΠΑΝΕΣ ΕΙΝΑΙ ΓΙΑ ΤΟ ΔΗΜΟ ΛΑΜΙΑΣ.\nΑς πάρουμε τα πράγματα από την αρχή, δηλαδή από πέρυσι.\n5/04/2017 και διαβάζω:\nΟ Δήμος Λαμιέων, ο Πολιτιστικός, Επιστημονικός, Φιλοσοφικός Όμιλος Λαμίας 300 και το 4ο Γενικό Λύκειο Λαμίας σας προσκαλούν την Τετάρτη 5 Απριλίου και ώρα 19:30 στην κύρια αίθουσα της Δημοτικής Πινακοθήκης Λαμίας «Αλέκος Κοντόπουλος» σε μια λογοτεχνική συνάντηση με τον σπουδαίο Έλληνα συγγραφέα και πρώην πρόεδρο της Ακαδημίας Αθηνών Θανάση Βαλτινό.Τη συνάντηση συντονίζει ο Πρόεδρος του Δ.Σ. της Δημόσιας Κεντρικής Βιβλιοθήκης Λαμίας Νίκος Παπαγεωργίου. Προλογίζουν οι κ.κ.:Νίκος Σταυρογιάννης, Δήμαρχος Λαμιέων κλπ.\nΗ 3η ΓΙΟΡΤΗ ΦΘΙΩΤΙΚΟΥ ΒΙΒΛΙΟΥ του Ομίλου Φθιωτών Λογοτεχνών καλεί την Τετάρτη 5 Απριλίου και ώρα 19.30 στην αίθουσα της "Αρχαίας Αγοράς" όπου θα παρουσιαστεί το νέο βιβλίο του μέλους μας εκπαιδευτικού, Δημήτρη Μαντέ, με τίτλο "ΜΑΝΤΕΙΟΝ ΑΕΛΙΟΝ ΦΑΟΣ". Πρόκειται για ένα βιβλίο με εξαιρετικό ενδιαφέρον, αφού ο συγγραφέας, μας αποκαλύπτει μυστικά και σύμβολα της γλώσσας και των λέξεων. Οι αλφαβητικοί κώδικες και οι αποκωδικοποιήσεις τους θα ξαφνιάσουν τον ανυποψίαστο επισκέπτη του σεμιναρίου και θα τον κάνουν να προβληματιστεί για τη γέννηση και τη ροή της γλώσσας μας μέσα στους αιώνες.\nΝα σημειώσουμε ότι η εκδήλωση του Ομίλου Φθιωτών Λογοτεχνών προγραμματίστηκε εν γνώσει του Δήμου, ΕΞΙ ΜΗΝΕΣ πριν, ενώ η εκδήλωση του κ. Βαλτινού στήθηκε στο ποδάρι μέσα στη βδομάδα!\nΤην ίδια ημέρα που ένας Λαμιώτης παρουσιάζει επίσημα το βιβλίο του; !!!!!\nΑκόμη και………………….την ίδια ώρα;!!!!!!!!!!!!!!!!!!!!\nΜε ποιο σκεπτικό "καπελώνεται" ένας ντόπιος συγγραφέας που θα δώσει και δωρεάν σεμιναριακή – Μουσική διάλεξη με θέμα τους Αλφαβητικούς Κώδικες;\nΑκαδημαϊκός και από τους γνωστούς συγγραφείς ο κ. Βαλτινός, αλλά τι σχέση έχει με τη Λαμία; Σώθηκαν οι άλλες ημέρες και οι άλλες ώρες;;\nΑλλά, ας σταθούμε στην πολιτική σημειολογία των καιρών για να δούμε τι παίζει ακριβώς:\nΔιαβάζω επίσης στη Βικιπαίδεια για τον "σπουδαίο" κ. Βαλτινό:" Το 1994 είχε κάνει δηλώσεις υπεράσπισης των Εθελοντικών τμημάτων της Χωροφυλακής και των Ταγμάτων Ασφαλείας της Πελοποννήσου, θέμα άλλωστε που διαπραγματευόταν το μυθοπλαστικό του βιβλίο "Ορθοκωστά" εκείνη τη χρονιά.( Να εξηγήσω ότι οι ταγματασφαλίτες που "υπερασπίζεται" ο κ. Βαλτινός ήταν οι γνωστοί "Γερμανοτσολιάδες" που στα χρόνια της κατοχής "συνεργάστηκαν" με τους Ναζί και κατέδωσαν πλήθος αγωνιστών και ανταρτών που εκτελέστηκαν). Ακόμη δηλ. έχουμε μαυροφόρες στη Φθιώτιδα από τη δράση των ταγματασφαλιτών που υπερασπίζεται ο κ. Βαλτινός!\nΠάμε στο σήμερα: "Ο κ. Βαλτινός υπήρξε ένας από τους 32 ανθρώπους του πνεύματος που το 2011 είχαν συνυπογράψει το κείμενο "Τολμήστε!" , το οποίο στεκόταν ενάντια στις διαδηλώσεις πλατείες, και καλούσε να σταματήσουν "οι λαϊκισμοί» τάχα, ώστε να ομονοήσουν οι πολιτικές δυνάμεις και να συνεχιστεί η πορεία της χώρας στην Ευρώπη και στα ΜΝΗΜΟΝΙΑ, για το "μέλλον των παιδιών μας", ενώ στο Ελληνικό δημοψήφισμα του 2015 τάχθηκε δημόσια υπέρ του Ναι". Αμ, έτσι πες!!!!\nΈτσι γίνομαι κι εγώ Ακαδημαϊκός!!!\nΕγώ ήμουν αυτός που οργάνωσα το κίνημα της Πλατείας στη Λαμία το 2011 στο τραπεζάκι καθήμενος στη μέση. Διακρίνεται στους καθήμενους με το μαύρο μπλουζάκι και καπνίζων, ο τότε υποδηματοπώλης και σημερινός βολευτής του ΣΥΡΙΖΑ Δημήτρης Βέττας (που ξέρει να ψηφίζει ΜΝΗΜΟΝΙΑ), περιμένοντας να εξαργυρώσει την πολιτική του επιταγή.\nΣαφέστατα,μας χωρίζει "χάος"! Τόσο με τον κύριο Βαλτινό, όσο και με όσους συμπατριώτες μας με πρώτο τον Δήμαρχο ,που τον «τιμούν» σήμερα.\nΔεν έχω κατανοήσει τι ακριβώς τιμούν και κρίμα που το έχασα, αν και κανονικά θα έπρεπε να ματαιώσω την εκδήλωσή μου και να ανέβω πάνω να τους τα πω καταπρόσωπα και σιγά μην τους φοβηθώ!\nΈνας Μαντές λοιπόν που αγνοείται επιδεικτικά σήμερα και ο Δήμος Λαμιέων "καπελώνει" την εκδήλωσή του στην Αρχαία Αγορά και ένας Βαλτινός που στήριξε τους Γερμανοτσολιάδες και ενέδωσε στα Μνημόνια καυτηριάζοντας τα δημοκρατικά κινήματα της Πλατείας με το αζημίωτο, αφού του προσέφεραν τη θέση του Ακαδημαϊκού, σε μια περίοδο που ενώ όλοι περίμεναν από τους ΑΚΑΔΗΜΑΙΚΟΥΣ και τους πνευματικούς ταγούς να ορθώσουν ανάστημα και να αφυπνίσουν το Λαό, αυτοί εν τούτοις "έσκυψαν" τη μεσούλα τους, πράγμα για το οποίο ο Δήμος Λαμιέων δια του Δημάρχου του τιμά σήμερα!\nΕΥΓΕ και από μένα!!!!\nΔΗΜΗΤΡΙΟΣ ΜΑΝΤΕΣ 5/04/2017\nΚι ενώ αυτά συνέβησαν πέρυσι, ο Δήμος εξακολουθεί να λάμπει δια της απουσίας του, απαξιώνοντας τους Φθιωτείς Λογοτέχνες και Συγγραφείς,δίνοντας το κακό παράδειγμα στους πολίτες της Λαμίας και της Φθιώτιδας. Σε μία πόλη 70.000 κατοίκων, μόνο 30 ως 40 άτομα παρίστανται στην Αίθουσα που αξιολογότατοι άνθρωποι του Πνεύματος προσφέρουν πνευματική τροφή και πολιτιστική Αναβάθμιση στην Πόλη. Φυσικά αφ΄όσον οι Λογοτέχνες της Φθιώτιδας ΑΠΑΞΙΩΝΟΝΤΑΙ από το Δήμαρχο και το Δήμο Λαμίας, οι πολίτες κάνουν το ίδιο.\nΣτο ίδιο κλίμα και στην ίδια πορεία απαξίωσης και ο Νίκος Παπαγεωργίου, Πρόεδρος του Δ.Σ της Δημοτικής Βιβλιοθήκης Λαμίας ΑΠΑΞΙΩΝΕΙ ΣΥΣΤΗΜΑΤΙΚΑ τους Φθιωτείς Λογοτέχνες και εμένα προσωπικά που πέρυσι ετοίμασε "αντεκδήλωση" (πλήρης προσβολή και απαξίωση σημαίνει αυτό) την μέρα και την ίδια ώρα με τον "σπουδαίο" Βαλτινό, ενώ συνεχίζει να 'τιμά" με σωρεία τιμητικών εκδηλώσεων τους Αθηναίους, κάθε φορά που θα "εκδοθούν", θα τους φέρει με 10 ανθρώπους να τους τιμήσει.\nΠότε τίμησε ο κύριος Παπαγεωργίου ένα Λογοτέχνη της Φθιώτιδας;\nΕπίσης, έψαξα στο διαδίκτυο και πέρα από τον βαρύγδουπο τίτλο του "Δρ", δεν βρήκα κανένα ΕΡΓΟ του εν λόγω κυρίου που προΐσταται της Δημοτικής Βιβλιοθήκης, ενώ εγείρεται ήδη θέμα:\n"Ποιος είναι άραγε ο Θεσμικός Ρόλος του προέδρου της Δημοτικής μας Βιβλιοθήκης σε σχέση με την απαξίωσή του στους Φθιωτείς Λογοτέχνες"; Μήπως με την απερίσκεπτη και προκλητική αυτή τακτική αγνόησης καλλιεργεί το γενικό κλίμα απαξίωσης και μη συμμετοχής του Κόσμου στις εκδηλώσεις του Ομίλου Φθιωτών Λογοτεχνών;\nΚαι ενώ η περιφέρεια στάθηκε με αξιοπρέπεια στο ύψος της στέλνοντας τους κ Αντιπεριφεριάρχες και Συμβούλους της, ο Δήμος συνεχίζει να προκαλεί και να απαξιώνει. Αν και τους κάλεσα ονομαστικά, ούτε ο κ. Δήμαρχος με τίμησε, ούτε η κ. Αντιδήμαρχος (που είναι και συνάδελφος), ούτε έστω ένα μέλος του Δ.Σ από τα 25 μέλη παραβρέθηκε σε μία εκδήλωση, αλλά ούτε και ο πολύς Δρ. Παπαγεωργίου, που ο ίδιος ο ΔΗΜΟΣ ΛΑΜΙΑΣ είναι συνδιοργανωτής!!!\nΝα υποθέσω άγνοια;\nΝα υποθέσω ανεπίτρεπτο ερασιτεχνισμό;\nΝα υποθέσω ασχετοσύνη και προσωπική εμπάθεια που συνεχίζεται για δεύτερη χρονιά, εκεί που θα έπρεπε με έμπρακτη συγνώμη να επανορθώσουν τη περυσινή "πατάτα";\nΌτι και αν συμβαίνει, ο Οκτώβριος των ΕΚΛΟΓΩΝ (η ώρα της Αλήθειας)\nείναι κοντά και εγώ προσωπικά δεν θα σας στηρίξω κύριε Δήμαρχε.\nΘα με βρείτε απέναντι.


Διαβήτης & Σεξ | Δρ. Ιωάννης Ζούμπος | Ανδρολόγος - Ουρολόγος\nΔιαβήτης & Σεξ: Τι πρέπει να γνωρίζουμε;\nΟ σακχαρώδης διαβήτης αποτελεί μια χρόνια νόσο, η οποία μπορεί να επηρεάσει έντονα και πολύπλευρα την ερωτική ζωή του πάσχοντος. Τα σεξουαλικά προβλήματα εμφανίζονται συχνά στην κλινική διαδρομή της νόσου, οπότε και ταλαιπωρούν έναν πολύ μεγάλο αριθμό ασθενών. Συμβαίνουν τόσο σε άνδρες όσο και γυναίκες, είναι όμως πολύ εμφανέστερα στους άνδρες.\nΗ εμφάνιση σεξουαλικών διαταραχών είναι συχνότερη σε διαβητικούς με νόσο που διατρέχει για διάστημα μεγαλύτερο των 10 ετών και όπου η ρύθμιση του διαβήτη δεν είναι καλή. Βασική αιτία των διαταραχών αυτών είναι όχι μόνο η εγκατάσταση αγγειοπάθειας και νευροπάθειας, αλλά και ορμονικές διαταραχές (υπογοναδισμός) και ανεπιθύμητες ενέργειες των λαμβανόμενων φαρμάκων. Επιπλέον, ο διαβήτης μπορεί να συνυπάρχει με άλλα προβλήματα υγείας που επηρεάζουν εξίσου τη σεξουαλική ζωή, όπως π.χ. καρδιολογικά προβλήματα, υψηλή αρτηριακή πίεση, υπερλιπιδαιμία και παχυσαρκία.\nΔιαβήτης & Σεξ για τους άνδρες\nΈνα μεγάλο ποσοστό διαβητικών ανδρών, που ξεπερνά το 50%, παρουσιάζει διάφορες σεξουαλικές δυσλειτουργίες. Η νόσος καταρχήν προκαλεί μείωση των επιπέδων τεστοστερόνης (υπογοναδισμό) με επακόλουθο τη μείωση της ερωτικής επιθυμίας (λίμπιντο). Κυρίως όμως εμφανίζεται με διαταραχές στη στύση (στυτική δυσλειτουργία) και συχνά κακή ανταπόκριση στα φάρμακα από το στόμα για την αντιμετώπισή της. Οι διαβητικοί ασθενείς έχουν υψηλή πιθανότητα εμφάνισης κάμψης πέους (νόσου Peyronie) καθώς και παλίνδρομη εκσπερμάτιση, κατά την οποία το σπέρμα δεν εκτοξεύεται αλλά γυρίζει προς την ουροδόχο κύστη. Οι πάσχοντες από σακχαρώδη διαβήτη έχουν συχνά προβλήματα αισθητικότητας στο πέος, που μπορεί να δυσχεραίνουν την εκσπερμάτιση και τη στύση, ενώ συχνά εμφανίζουν και ουρογεννητικές λοιμώξεις (προστατίτιδα, επιδιδυμίτιδα).\nΆνδρες που αντιμετωπίζουν προβλήματα στη στύση θα πρέπει πάντα να ελέγχονται για σακχαρώδη διαβήτη. Συχνά, ιδίως νέοι ασθενείς, δε γνωρίζουν ότι πάσχουν από σακχαρώδη διαβήτη και η νόσος τους ανακαλύπτεται κατά τη διαγνωστική διερεύνηση του προβλήματος της στύσης.\nΟι κυριότερες αιτίες εμφάνισης των σεξουαλικών προβλημάτων είναι:\nΒλάβες στα νεύρα (περιφερική νευροπάθεια)\nΒλάβες σε αγγεία (μικροαγγειοπάθεια)\nΥπολειτουργία όρχεων (υπογοναδισμός)\nΔιαβήτης & Σεξ για τις γυναίκες\nΛόγω του διαβήτη προβλήματα μπορεί να προκύψουν και στη σεξουαλική ζωή των γυναικών. Σε αντίθεση με τους άνδρες, στη γυναίκα τα συμπτώματα δεν είναι πάντα έντονα και εμφανή. Οι επιπτώσεις της νόσου αφορούν κυρίως στη διέγερση και την αίσθηση στη γενετήσια περιοχή, αλλά να επηρεάσουν και τον οργασμό. Οι βλάβες στα νεύρα μπορούν να προκαλέσουν δυσλειτουργία στη σεξουαλική διέγερση και ξηρότητα στον κόλπο. Το γεγονός αυτό έχει ως αποτέλεσμα η γυναίκα να έχει μειωμένη ερωτική επιθυμία και διάθεση ή και να αποφεύγει τη σεξουαλική πράξη. Η νόσος μπορεί να προκαλέσει βλάβες και στο ουροποιητικό σύστημα. Οι γυναίκες μπορεί να εμφανίσουν μικρή ακράτεια ούρων κατά τη διάρκεια της σεξουαλικής πράξης ή του οργασμού (κλιμακτουρία).\nΕπιπλέον, γυναίκες με διαβήτη εκδηλώνουν πιο εύκολα λοιμώξεις στο ουροποιητικό σύστημα (ουρολοιμώξεις) και στον κόλπο (κολπίτιδες). Οι λοιμώξεις επηρεάζουν τη σεξουαλική ζωή, καθώς λόγω της ενόχλησης και του πόνου μειώνεται η σεξουαλική επιθυμία. Συχνές ουρολοιμώξεις πρέπει να προβληματίσουν τις γυναίκες γιατί μπορεί να αποτελούν το πρώτο σύμπτωμα με το οποίο κάνει την εμφάνιση του ο σακχαρώδης διαβήτης.\nΔιαβήτης & Σεξ: Αντιμετώπιση\nΗ καλύτερη θεραπεία των επιπτώσεων του σακχαρώδη διαβήτη στη σεξουαλική ζωή είναι η πρόληψή τους. Αυτό εξασφαλίζεται με τη σωστή μακροπρόθεσμη ρύθμιση της νόσου, αλλά και την αποτελεσματική αντιμετώπιση των όποιων καρδιαγγειακών επιπλοκών της. Η θεραπεία των σεξουαλικών δυσλειτουργιών που επιφέρει ο σακχαρώδης διαβήτης είναι εφικτή. Η κλιμάκωση των θεραπευτικών παρεμβάσεων είναι συναρτημένη με τη βαρύτητα της σεξουαλικής δυσλειτουργίας που ταλαιπωρεί το άτομο, αλλά και της γενικότερης κατάστασης της νόσου και της υγείας του ατόμου.\nΟι παρεμβάσεις που αφορούν τον τρόπο ζωής είναι ο ακρογωνιαίος λίθος της θεραπείας. Η σωστή διατροφή, με πολλά και μικρά γεύματα χαμηλού γλυκαιμικού δείκτη, είναι εκ των ουκ άνευ. Η τακτική άσκηση, συνδυάζοντας αεροβική γυμναστική αλλά και ήπια φόρτιση με βάρη, μπορεί να συμβάλλει καθοριστικά στη σωστή ρύθμιση του σακχάρου και στη βελτίωση της λειτουργίας των όρχεων και των επιπέδων τεστοστερόνης. Η απώλεια βάρους είναι ένα κομβικό ζήτημα, καθώς επίσης και η διακοπή του καπνίσματος. Η ψυχοσεξουαλική συμβουλευτική αποτελεί ένα ακόμη σημαντικό βήμα προς την κατεύθυνση της ελάφρυνσης της ψυχικής επιβάρυνσης που συνοδεύει όχι μόνο τις σεξουαλικές δυσλειτουργίες, αλλά και το ίδιο το χρόνιο νόσημα. Η ρύθμιση των υπολοίπων παραγόντων κινδύνου, όπως π.χ. η υπέρταση, η υπερλιπιδαιμία, καρδιακά προβλήματα, εξασφαλίζει ένα ακόμη καλύτερο θεραπευτικό αποτέλεσμα.\nΣτους άνδρες, το πρώτο βήμα στην αντιμετώπιση της στυτικής δυσλειτουργίας, που αποτελεί και τη συχνότερη σεξουαλική διαταραχή των διαβητικών, είναι τα φάρμακα από το στόμα. Σε αυτό το στάδιο, ή εάν η ανταπόκριση στα φάρμακα αρχίζει να χάνεται, σημαντικό όφελος μπορεί να ληφθεί από τη θεραπεία με κρουστικά κύματα χαμηλής έντασης, σε συνδυασμό με τη φαρμακευτική αγωγή αλλά και τις αντλίες κενού. Οι ενδοσηραγγώδεις ενέσεις αγγειοδραστικών ουσιών στο πέος αποτελούν τη δεύτερη γραμμή θεραπείας, εφόσον τα περιθώρια φαρμακευτικής αγωγής από του στόματος έχουν εξαντληθεί. Η αποτελεσματικότητα της θεραπείας αυτής είναι υψηλή, ωστόσο δε γίνεται πάντοτε καλά ανεκτή από τους ασθενείς. Η χειρουργική τοποθέτηση πεϊκής πρόθεσης εφαρμόζεται συνήθως σε νέους ασθενείς, όπου κάθε άλλη λύση έχει αποτύχει.\nΗ αναπλήρωση τεστοστερόνης στους υπογοναδικούς διαβητικούς είναι εξαιρετικά ωφέλιμη όχι μόνο για την βελτίωση της ερωτικής διάθεσης, αλλά διότι επίσης βελτιώνει την ανταπόκριση στα φάρμακα για τη στυτική δυσλειτουργία και έχει ευεργετική επίδραση στη γενικότερη υγεία του ατόμου και την ποιότητα ζωής. Η νόσος του Peyronie και οι διαταραχές εκσπερμάτισης που συχνά συνυπάρχουν μπορεί να καταστήσουν δυσκολότερη την αντιμετώπιση του ασθενή και υπογραμμίζουν την ανάγκη συνολικής αντιμετώπισης της κατάστασης από έμπειρο Ανδρολόγο-Ουρολόγο και ιατρική υποστηρικτική ομάδα.\nΗ γυναικεία σεξουαλική δυσλειτουργία αντιμετωπίζεται με τις ίδιες γενικές κατευθύνσεις όπως και στον άνδρα. Η έμφαση δίνεται στον έλεγχο της νόσου, την αλλαγή του τρόπου ζωής και την κατάλληλη αντιμετώπιση των συνοδών προβλημάτων υγείας. Τοπικά μέτρα όπως η κολπική εφαρμογή λιπαντικών gels, καθώς και κρεμών οιστρογόνων μπορεί να βοηθήσουν σε θέματα κολπικής ξηρότητας και ουρολοιμώξεων. Οι φαρμακευτικές θεραπείες από το στόμα έχουν πτωχά αποτελέσματα. Το μέλλον στρέφεται προς τις διάφορες συσκευές ενεργειακής θεραπείας, όπως τα κολπικά lasers, οι ραδιοσυχνότητες και προσφάτως τα κρουστικά κύματα χαμηλής έντασης.\nΟι πάσχοντες από σακχαρώδη διαβήτη οφείλουν να γνωρίζουν ότι η καλή ρύθμιση της νόσου είναι το κλειδί για μια υγιή σεξουαλική ζωή. Η σεξουαλική δυσλειτουργία τόσο στους άνδρες, όσο και στις γυναίκες μπορεί να αντιμετωπιστεί επιτυχώς, εφόσον ο/η ασθενής απευθυνθεί έγκαιρα σε ειδικό ιατρό μιλώντας ανοικτά για το πρόβλημά του.\nΑπευθυνθείτε στον Δρ. Ιωάννη Ζούμπο, Χειρουργό Ουρολόγο – Ανδρολόγο για περισσότερες πληροφορίες σχετικά με τα σεξουαλικά προβλήματα που προκαλεί ο διαβήτης, αλλά και όλες τις σύγχρονες μεθόδους διάγνωσης και αντιμετώπισής τους.


ΑΥΤΟΔΙΟΙΚΗΤΙΚΕΣ ΕΚΛΟΓΕΣ 2019: Το «Ε» συζητά με τους υποψηφίους δημάρχους στα Βριλήσσια - Ενυπόγραφα\nΕιστε Εδω:Αρχική»ΔΗΜΟΙ»ΒΡΙΛΗΣΣΙΑ»ΠΟΛΙΤΙΚΗ»ΑΥΤΟΔΙΟΙΚΗΤΙΚΕΣ ΕΚΛΟΓΕΣ 2019: Το «Ε» συζητά με τους υποψηφίους δημάρχους στα Βριλήσσια\nBy ΕΝΥΠΟΓΡΑΦΑ on Δευτέρα 22 Απριλίου 2019 08:27 ΠΟΛΙΤΙΚΗ\nΟι 6 εκ των 7 υποψηφίων δημάρχων στον Δήμο Βριλησσίων.\nΣτον Δήμο Βριλησσίων, στη διαδικτυακή πολιτική συζήτηση με τους υποψηφίους δημάρχους (σ.σ.: δεν κατέστη εφικτή η επικοινωνία με τον υποψήφιο δήμαρχο Αργύρη Ντινόπουλο) συμμετέχουν (αλφαβητική αναφορά) οι:\nΒασίλης Βήττος – ΛΑΪΚΗ ΣΥΣΠΕΙΡΩΣΗ ΒΡΙΛΗΣΣΙΩΝ\nΟρέστης Ηλίας – ΑΝΤΙΣΤΑΣΗ ΚΑΙ ΑΝΑΤΡΟΠΗ-ΑΝΤΙΚΑΠΙΤΑΛΙΣΤΙΚΗ ΚΙΝΗΣΗ ΒΡΙΛΗΣΣΙΩΝ\nΞένος Μανιατογιάννης – ΒΡΙΛΗΣΣΙΑ ΔΗΜΟΣ ΔΗΜΙΟΥΡΓΙΑΣ\nΚώστας Παπασπηλίου – ΠΡΟΟΔΟΣ ΣΤΑ ΒΡΙΛΗΣΣΙΑ\nΓιάννης Πισιμίσης – ΝΕΑ ΠΝΟΗ ΓΙΑ ΤΑ ΒΡΙΛΗΣΣΙΑ\nΓιάννης Τσούτσιας – ΚΙΝΗΣΗ ΔΗΜΟΤΩΝ ΒΡΙΛΗΣΣΙΩΝ ΔΡΑΣΗ ΓΙΑ ΜΙΑ ΑΛΛΗ ΠΟΛΗ\nΒασίλης Βήττος: Δίνουμε τη μάχη να κρατηθεί όρθια η πόλη σε υποδομές, υπηρεσίες, σε σχολικές και αθλητικές εγκαταστάσεις. Για εμάς δήμος είναι οι εργαζόμενοί του, σε αυτούς στηρίζεται η λειτουργία της πόλης. Είναι οι κάτοικοι αυτής της πόλης που στη μεγάλη τους πλειονότητα είναι εργαζόμενοι, μικρέμποροι και μαγαζάτορες, άνεργοι, νέοι, επιστήμονες και συνταξιούχοι.\nΗ ΛΑΪΚΗ ΣΥΣΠΕΙΡΩΣΗ ΒΡΙΛΗΣΣΙΩΝ, με ενισχυμένη δύναμη στο νέο Δημοτικό Συμβούλιο, θα στηρίξει το εισόδημα και τα δικαιώματα των δημοτών, με άμεση και γενναία μείωση των δημοτικών τελών, φόρων και χαρατσιών και αντίστοιχη αύξηση στους μεγάλους επιχειρηματικούς ομίλους. Με κατάργηση των τροφείων στους παιδικούς σταθμούς. Καμία υπηρεσία του Δήμου να μην γίνεται σε ανταποδοτική βάση, που αναγκάζει τους δημότες να πληρώνουν.\nΆμεση εφαρμογή του νέου ΓΠΣ, με ένταξη της περιοχής Κρασσά και δέσμευση ελεύθερων χώρων για τον εξοπλισμό της πόλης.\nΟρέστης Ηλίας: Οι υπηρεσίες, που υπολειτουργούν λόγω έλλειψης προσωπικού, η ανεργία των νέων και η παραμέληση του φυσικού περιβάλλοντος (ρεματιά, δάσος, πάρκα) είναι μερικά από τα σημαντικότερα προβλήματα.\nΣε αυτό το σημείο όμως δεν πρέπει να ξεχνάμε ότι όσο οι ανάγκες μας ως κοινωνία συνεχίζουν να αγνοούνται από τις κυβερνήσεις και τους ευρωπαϊκούς θεσμούς, οι εκλογές είναι κυρίως μια ευκαιρία να σπάσουμε την αντιφατική εικόνα των περικοπών από τη μία, και του «όλα καλά» από την άλλη.\nΈτσι, οι εκλογές για εμάς δεν αποτελούν αυτοσκοπό, ούτε το αποκλειστικό και κύριο πεδίο αγώνα και διεκδίκησης. Εμείς δεν πουλάμε υποσχέσεις στον κόσμο. Γνωρίζουμε ότι, μέσα στο πλαίσιο της λιτότητας, η μόνη λύση είναι να συνεχίσουμε να παλεύουμε όλοι/ες μαζί για να μπουν οι ανάγκες της κοινωνικής πλειοψηφίας πάνω από τα κέρδη λίγων και τη λιτότητα, όχι μόνο στον Δήμο, αλλά και σε ολόκληρη τη χώρα.\nΞένος Μανιατογιάννης: Εν μέσω της οικονομικής και κοινωνικής κρίσης, «γεννήθηκαν» νέες απαιτήσεις στις κοινωνίες, όπου η Τοπική Αυτοδιοίκηση έχει αναλάβει να καλύψει ένα μεγάλο μέρος τους.\nΗ κοινωνική προστασία και αλληλεγγύη είναι πρωταρχικό μέλημα στον Δήμο μας. Εξαρχής ταχθήκαμε με προτεραιότητα στον Πολίτη και στις ανάγκες του. Θα συνεχίσουμε να είμαστε αλληλέγγυοι στην πράξη. Θεωρούμε υποχρέωσή μας να σταθούμε δίπλα στους ανθρώπους που έχουν ανάγκη. Με την αξιοποίηση όλων των ανθρώπινων πόρων κι ενισχύοντας ταυτόχρονα την κοινωνική ισότητα και αλληλεγγύη, χωρίς αποκλεισμούς και διακρίσεις.\nΚώστας Παπασπηλίου: Το μεγαλύτερο πρόβλημα είναι η ασφάλεια των πολιτών. Ακολουθούν η έλλειψη πεζοδρομίων και δρόμων ήπιας κυκλοφορίας, η ελλιπής πρωτοβάθμια περίθαλψη και η ανεργία. Καθ’ όσον αφορά τα πεζοδρόμια στα Βριλήσσια, μόνο 20 χιλιόμετρα έχουν καλή προσβασιμότητα, ενώ τα υπόλοιπα 140 χιλιόμετρα είναι ανεπαρκή.\nΣκοπεύουμε κάθε χρόνο να κάνουμε παρεμβάσεις με προτεραιότητα στους πιο πολυσύχναστους δρόμους. Παράλληλα, θα προχωρήσουμε σε πεζοδρομήσεις που δεν θα επηρεάζουν αρνητικά την κυκλοφορία, κατ’ αρχάς στα σχολεία.\nΓια την πρωτοβάθμια περίθαλψη έχουμε επεξεργασθεί ένα πρόγραμμα, με οκτώ γιατρούς σε επαγγελματική βάση για την υποδοχή όλων των δημοτών.\nΓια την ανεργία, θα ξεκινήσουμε δημοτική επιχείρηση υδροπονίας, πάνω σε συγκεκριμένη μελέτη που έχει εκπονήσει το Πανεπιστήμιο Ηπείρου.\nΓιάννης Πισιμίσης: Τα Βριλήσσια είναι μια πόλη με πολλά συγκριτικά πλεονεκτήματα, όπως η ρυμοτομία, οι χώροι πρασίνου και το υψηλού επιπέδου ανθρώπινο κεφάλαιό της. Ωστόσο, στην πόλη μας επικρατεί, ιδίως τα τελευταία χρόνια, μια κατάσταση αδράνειας και τελμάτωσης που δεν μας αξίζει. Έχουμε μείνει πολύ πίσω σε επίπεδο υποδομών και κάλυψης κοινωνικών αναγκών. Επιπλέον, ο τρόπος με τον οποίο παρέχονται υπηρεσίες σήμερα στους συμπολίτες μας είναι παντελώς παρωχημένος, καθώς δεν έχει καταβληθεί προσπάθεια αξιοποίησης των «εργαλείων» που δίνει η σύγχρονη τεχνολογία και οι καλές πρακτικές της ηλεκτρονικής διακυβέρνησης.\nΗ πόλη μας και όσοι ζούμε σε αυτήν σίγουρα δεν αξίζουμε αυτήν την εικόνα από τη στιγμή, ιδίως, που στα Βριλήσσια πληρούνται οι βασικές προϋποθέσεις για την ανάπτυξη του Δήμου μας ως ενός σύγχρονου ευρωπαϊκού Δήμου.\nΓιάννης Τσούτσιας: To μεγαλύτερο πρόβλημα σήμερα στους περισσότερους δήμους, είτε λέγεται, είτε όχι, είναι η διαχειριστική ανεπάρκειά τους, η χαμηλή τους δυνατότητα να ανταποκριθούν στα προβλήματα και στις υποχρεώσεις, να υλοποιήσουν έναν σοβαρό σχεδιασμό, να συντηρήσουν τις υποδομές τους, να φροντίσουν τον δημόσιο χώρο.\nΑυτό το «σύμπτωμα» προκύπτει παράλληλα με την απίσχναση των τοπικών κοινωνιών, την υποχώρηση του πολίτη από τα κοινά. Και κυρίως, με την επικράτηση του κομματισμού που καταπνίγει τα πάντα. Ο Δήμος δεν μπορεί να κατανοηθεί ξεχωριστά από την υπόλοιπη χώρα. Οι πόλεις πρέπει να γίνουν χώροι ενεργών ανθρώπων, όχι κατοίκων και ψηφοφόρων.\nΒασίλης Βήττος: Διεκδικούμε τα παρακρατηθέντα από το κράτος, ποσά που προέρχονται από τους ΚΑΠ (σ.σ.: Κεντρικοί Αυτοτελείς Πόροι). Αρνούμαστε να παραδώσουμε τα αποθεματικά του Δήμου για την αποπληρωμή στους «θεσμούς» και των μνημονιακών νόμων.\nΕνισχύουμε τις τεχνικές υπηρεσίες του Δήμου με μόνιμο προσωπικό και ταυτόχρονο εξοβελισμό των εργολάβων από μελέτες και έργα.\nΣτους μεγάλους δρόμους των Βριλησσίων, όπως η Πεντέλης, η Αναπαύσεως, λειτουργούν αλυσίδες σούπερ μάρκετ και τράπεζες των οποίων η δημοτική φορολογία πρέπει να αυξηθεί.\nΕμείς βάζουμε μπροστά τις ανάγκες των λαϊκών στρωμάτων, αυτή είναι η προτεραιότητά μας.\nΟρέστης Ηλίας: Για εμάς η λύση στις περικοπές των πόρων βρίσκεται στη διαγραφή του δημόσιου χρέους και στη φορολογία του κεφαλαίου, όχι σε πατέντες και διεφθαρμένες διαδικασίες που παρακάμπτουν και δεν διεκδικούν τα εκατομμύρια που πληρώνουν οι φορολογούμενοι και δικαιωματικά ανήκουν στις δημόσιες υπηρεσίες.\nΈτσι μπορούν να γυρίσουν πίσω οι χρηματοδοτήσεις που έχει περικόψει – και συνεχίζει να περικόπτει – το κράτος από την Τοπική Αυτοδιοίκηση, προκειμένου να γίνουν γενναίες προσλήψεις μόνιμου προσωπικού με βάση τις ανάγκες των εκάστοτε δημοτικών υπηρεσιών, να μονιμοποιηθούν όλοι οι συμβασιούχοι, να καταργηθούν τα δημοτικά τέλη κατοικίας, να διαμορφωθούν δημόσιες και δωρεάν δομές πολιτισμού και αθλητισμού, να μην περάσουν τα ακίνητα του Δήμου στο Υπερταμείο, για να ρευστοποιηθούν στον βωμό του χρέους, να διαμορφωθούν ελεύθεροι χώροι για τους κατοίκους και όχι για τα επιχειρηματικά συμφέροντα.\nΤο κράτος έχει τα λεφτά, αλλά οι κυβερνήσεις και οι διοικήσεις δεν έχουν τη βούληση να χρηματοδοτήσουν με βάση τις κοινωνικές μας ανάγκες.\nΞένος Μανιατογιάννης: Οι πόροι περιορισμένοι είναι εδώ και μια δεκαετία σχεδόν. Ήμουν δήμαρχος στην περίοδο της κρίσης. Παρ’ όλα αυτά διεκδικήσαμε και πετύχαμε να λάβουμε και να απορροφήσουμε κάθε διαθέσιμο κονδύλι, αγγίζοντας τα 11 εκατ. ευρώ.\nΤο ίδιο θα γίνει και τώρα μέσα από τους πόρους του νέου ΕΣΠΑ, μέσα από τα πρόγραμμα «ΦιλόΔημος» και το Πράσινο Ταμείο.\nΣτον Δήμο μας διεκδικούμε και αξιοποιούμε κάθε πηγή χρηματοδότησης.\nΚώστας Παπασπηλίου: Κατ’ αρχάς, θα ελέγξουμε τα έξοδα και τις σπατάλες του Δήμου. Παράλληλα, θα εκπονήσουμε μελέτες – έχουμε μεγάλη εμπειρία μελετών – ώστε να χρηματοδοτηθούμε, κυρίως από το ΕΣΠΑ και την Περιφέρεια.\nΓιάννης Πισιμίσης: Στην εποχή μας η περιφερειακή πολιτική της Ε.Ε. έχει καταστεί βασικός πυλώνας ανάπτυξης για την Ευρώπη, κάτι που σημαίνει ότι και οι Δήμοι θα πρέπει να διαδραματίσουν έναν πρωταγωνιστικό αναπτυξιακό ρόλο, υλοποιώντας προγράμματα και δυνατότητες που δίνει η Ε.Ε. σε τοπικό επίπεδο.\nΓιάννης Τσούτσιας: Όντως στους δήμους οι πηγές χρηματοδότησης είναι συγκεκριμένες, όντως οι ροές είναι ελεγχόμενες και, μάλιστα, κάθε φορά για συγκεκριμένους σκοπούς. Επομένως, ο μόνος τρόπος να αποκτήσει κανείς πρόσβαση σε πόρους είναι να συμμετάσχει, μέσω των ανάλογων πολιτικών και τεχνοκρατικών μεσαζόντων, στα ανάλογα προγράμματα, πράγμα που προϋποθέτει αυτό που ήδη θίξαμε, μια επαρκή οργάνωση, ώστε οι υπηρεσίες να ανταποκρίνονται έγκαιρα στις μελέτες που απαιτούνται.\nΒασίλης Βήττος: Η ενίσχυση της καθαριότητας έχει ανάγκη από προσλήψεις μόνιμου προσωπικού, με ευθύνη του κράτους, την άμεση μονιμοποίηση όλων των συμβασιούχων, την τήρηση όλων των όρων υγιεινής και ασφάλειας των εργαζομένων (οι Δήμοι είναι πρώτοι σε εργατικά ατυχήματα) και φραγμό στα σχέδια ιδιωτικοποίησής της.\nΕνίσχυση της τοπικής συγκοινωνίας για αποτελεσματικό, γρήγορο έργο, καλύπτοντας τις ανάγκες των δημοτών για μετακίνηση στην πόλη, συμβάλλοντας στη βελτίωση του κυκλοφοριακού προβλήματος. Ο συνδυασμός της τοπικής συγκοινωνίας με τα κεντρικά δρομολόγια και τη σύνδεση με τα μέσα σταθερής τροχιάς (Μετρό, Ηλεκτρικός) απαιτεί σχεδιασμό με ευθύνη ενιαίου κρατικού φορέα.\nΗ κρίση, μαζί με τα μνημόνια και τους εφαρμοστικούς νόμους, ενίσχυσαν τα φαινόμενα παραβατικότητας. Όμως πιστεύουμε ότι σε καμιά περίπτωση δεν αποτελεί και δεν πρέπει να αποτελεί αρμοδιότητα του Δήμου η ασφάλεια στις γειτονιές.\nΕίμαστε αντίθετοι στις λογικές ιδιωτικοποίησής της, που προωθούνται μέσω της τοπικής διοίκησης, όπως και στον δικό μας Δήμο.\nΟρέστης Ηλίας: Είμαστε κάθετα ενάντια σε σχεδιασμούς ιδιωτικοποίησης της καθαριότητας και των υπηρεσιών των Δήμου, όπως και της ανακύκλωσης, που μετατρέπεται σε «μπίζνα» για επιχειρηματίες.\nΟ Δήμος πρέπει να λύσει το πρόβλημα της συμφόρησης της Λ. Πεντέλης. Η πόλη έχει ανάγκη από δημοτικό δωρεάν πάρκινγκ, ακόμα κι αν χρειαστεί να γίνει απαλλοτρίωση γι’ αυτόν τον σκοπό. Είμαστε κομμάτι του τοπικού κινήματος για να παραμείνει ελεύθερη η στάθμευση στη Δ. Πλακεντίας. Η δημοτική συγκοινωνία πρέπει να αναβαθμιστεί, με περισσότερα δρομολόγια, περισσότερες γραμμές και προσωπικό για να τη λειτουργεί.\nΧρειάζονται περισσότεροι ελεύθεροι χώροι πρασίνου, αθλητισμού και πολιτισμού. Το δάσος Θεόκλητος χρήζει προστασίας και αυτό σημαίνει ότι ο Δήμος πρέπει να προσλάβει δασοφύλακες και προσωπικό στην Πολιτική Προστασία.\nΞένος Μανιατογιάννης: Καταφέραμε να είμαστε από τους πρώτους Δήμους στην ορθή διαχείριση των απορριμμάτων, με διαλογή στην πηγή και με έμφαση στην κομποστοποίηση και επιτύχαμε μείωση κατά 54% στο σύνολο των απορριμμάτων που θάβονται στη χωματερή, με αποτέλεσμα αυτό να επιστρέψει στους δημότες, ως επιβράβευση, με μείωση δημοτικών τελών κατά 25%.\nΓια την ομαλή λειτουργία της πόλης μας βρισκόμαστε στη φάση υλοποίησης του Σχεδίου Βιώσιμης Αστικής Κινητικότητας και, για πρώτη φορά στην ιστορία του, ο Δήμος απέκτησε ολοκληρωμένο σχέδιο παρεμβάσεων.\nΤονώνουμε το αίσθημα ασφάλειας στις γειτονιές και από το 2017 υπογράψαμε για 1η φορά σύμβαση με ιδιωτική εταιρεία security και περιπολούν σήμερα στον Δήμο μας δύο αυτοκίνητα ιδιωτικής εταιρείας. Στόχος αυτής της προσπάθειάς μας, πάντα σε συνεργασία με τις αστυνομικές αρχές, είναι η πρόληψη και η μείωση της παραβατικότητας στον Δήμο μας.\nΚώστας Παπασπηλίου: Για την καθαριότητα, πρώτο μας μέλημα θα είναι πιο επισταμένη καμπάνια, αλλά και επέκταση του προγράμματος ανακύκλωσης. Επίσης, θα πάρουμε πρωτοβουλίες, στο πλαίσιο του αναπτυξιακού συνδέσμου των 13 Δήμων, για αξιοποίηση της βιομάζας σε ανενεργό λατομείο. Ήδη, αυτό το σύστημα έχει λειτουργήσει επιτυχώς σε πολλούς ευρωπαϊκούς δήμους και χρηματοδοτείται σε ποσοστό 80% από την Ευρωπαϊκή Ένωση.\nΓια το πρόβλημα της κυκλοφορίας-στάθμευσης θα διορθώσουμε την πρόσφατη κυκλοφοριακή μελέτη και θα τολμήσουμε άμεσα παρεμβάσεις στα πιο νευραλγικά σημεία, όπως η Λεωφόρος Πεντέλης, η οδός Ολύμπου, η οδός Κισσάβου.\nΓια την ασφάλεια, σκοπεύουμε προς δύο κατευθύνσεις. Από τη μια, να συνεργαστούμε με το τοπικό Τμήμα, με ηθική και υλική βοήθεια και την ίδρυση Δημοτικής Αστυνομίας, που θα αναλάβει όλες τις αρμοδιότητες τάξης. Από την άλλη, θα απαιτήσουμε από την Πολιτεία την ίδρυση ανεξάρτητου σώματος φύλαξης υψηλών προσώπων. Έτσι, η ΕΛ.ΑΣ. θα επικεντρωθεί αποκλειστικά στα θέματα ασφάλειας.\nΓιάννης Πισιμίσης: Για την καθαριότητα έχουμε εκπονήσει ένα ολοκληρωμένο σχέδιο διαχείρισης των απορριμμάτων και συνολικής περιβαλλοντικής πολιτικής, με ένα εκτεταμένο πρόγραμμα υπογειοποίησης κάδων, τοποθέτηση αισθητήρων πληρότητας των κάδων, για μείωση των δρομολογίων των απορριμματοφόρων, αλλά και προμήθεια σε κάθε νοικοκυριό ειδικών κάδων ανακύκλωσης, με στόχο την ουσιαστική διαλογή στην πηγή των ανακυκλώσιμων υλικών.\nΓιάννης Τσούτσιας: Τα Βριλήσσια είναι ένας Δήμος με καλό επίπεδο καθαριότητας και με λιγότερο σημαντικά κυκλοφοριακά προβλήματα συγκριτικά με την πλειοψηφία των δήμων της Αττικής. Υπάρχουν όμως πολύ προβληματικά σημεία που είναι απορίας άξιο γιατί μέχρι σήμερα δεν έχουν αντιμετωπισθεί.\nΤα ζητήματα ασφάλειας επιδεινώνονται σε όλους τους δήμους. Εύκολες λύσεις δεν υπάρχουν, μόνο βοηθητικές. Όπως, όμως, σε όλα τα ζητήματα, είναι σημαντική η αντιστροφή του κλίματος αποξένωσης και η αποκατάσταση μιας ατμόσφαιρας κοινοτισμού μέσα στην πόλη. Να ρίχνει δηλαδή, μια ματιά και ο γείτονας στην πόρτα σου…\nΒασίλης Βήττος: Η ένταξη των νέων τεχνολογιών στη λειτουργία της πόλης είναι απαραίτητη. Αποτελούν εξέλιξη της ζωής και της κοινωνίας. Πρέπει να είναι δημόσιο αγαθό και δωρεάν για όλους.\nΆμεση ολοκλήρωση της μηχανογράφησης των υπηρεσιών του Δήμου, «εργαλείο» στα χέρια των εργαζομένων για την ταχύτερη εξυπηρέτηση των δημοτών και την πλήρη και γρήγορη παρακολούθηση των έργων που δημοπρατούνται ή είναι σε εξέλιξη στον Δήμο.\nΟρέστης Ηλίας: Τα τελευταία χρόνια μεγάλες εταιρείες τεχνολογίας πουλάνε σωρηδόν τα προϊόντα τους στους Δήμους, είτε μέσω ΣΔΙΤ (σ.σ.: Συμπράξεις Δημόσιου και Ιδιωτικού Τομέα), είτε μέσω προκήρυξης διεθνών δημόσιων διαγωνισμών, ώστε να μετατρέψουν τις πόλεις τους σε «Smart Cities».\nΟι «έξυπνες πόλεις» είναι ένας νέος τρόπος αστικής διακυβέρνησης και διαχείρισης. Είναι πολιτική της Ε.Ε., αφορά όλες τις ευρωπαϊκές πόλεις και χρηματοδοτείται από κοινοτικούς πόρους, δηλαδή από τους φόρους των Ευρωπαίων πολιτών, μέσω πολλών επιχειρησιακών προγραμμάτων.\nΓια εμάς, μπορεί να γίνει χρήση εφαρμογής νέων τεχνολογιών για την εξοικονόμηση ενέργειας, για την καλύτερη παρακολούθηση της διαχείρισης απορριμμάτων, ηλεκτροφωτισμού κ.ά., χωρίς να λυμαίνονται τους φόρους των πολιτών οι μεγάλες εταιρείες και οι πολυεθνικές. Τα οφέλη, για παράδειγμα, από την εξοικονόμηση ενέργειας θα ανακουφίσουν τους πολίτες από τα τέλη και συγχρόνως θα ενισχύσουν τις δημοτικές υπηρεσίες, για να μην καταλήξουν οι δήμοι άδεια «κελύφη» όπου οι εργαζόμενοι θα έχουν αντικατασταθεί από αυτόματους – «έξυπνους» τηλεφωνικούς συνομιλητές, που θα συνομιλούν με «έξυπνους» ψηφιακούς πολίτες.\nΞένος Μανιατογιάννης: Η ενσωμάτωση σύγχρονων ψηφιακών υπηρεσιών στη λειτουργία του Δήμου Βριλησσίων, με στόχο την ψηφιακή αναβάθμισή του και την καλύτερη εξυπηρέτηση των δημοτών, αποτελεί μία από τις βασικές προτεραιότητες που θέσαμε ως δημοτική αρχή.\nΣτο πλαίσιο της Ηλεκτρονικής Διακυβέρνησης θα προστίθενται διαρκώς και νέες λειτουργίες, οι οποίες θα διευκολύνουν τις παρεχόμενες υπηρεσίες του Δήμου προς τους δημότες.\nΚώστας Παπασπηλίου: Θα επιχειρήσουμε περαιτέρω ενίσχυση της ψηφιακής τεχνολογίας, ξεκινώντας με την προμήθεια του αναγκαίου εξοπλισμού.\nΤαυτόχρονα, θα καθιερώσουμε μαθήματα πληροφορικής στους δημότες μας.\nΓιάννης Πισιμίσης: Από τη διαχείριση των απορριμμάτων έως τη Δημοτική Συγκοινωνία, τη στάθμευση και τον οδοφωτισμό μπορούμε να εισαγάγουμε ψηφιακά εργαλεία που θα προσφέρουν ποιοτικές υπηρεσίες στους συμπολίτες μας.\nΕπιπλέον, στον προγραμματισμό μας εντάσσουμε τη δημιουργία ηλεκτρονικής πλατφόρμας επαφής των δημοτών και των επιχειρήσεων με τις δημοτικές υπηρεσίες, αλλά και ειδικής ηλεκτρονικής πλατφόρμας για τον δημόσιο διάλογο. Μέσα από την πλατφόρμα αυτή θα μπορούν να καταθέτουν οι ίδιοι οι δημότες ιδέες, στόχους και προτάσεις προς τη δημοτική αρχή. Οι εισηγήσεις αυτές θα κωδικοποιούνται και θα εντάσσονται στην ημερήσια διάταξη του Δημοτικού Συμβουλίου προς συζήτηση και υλοποίηση.\nΓιάννης Τσούτσιας: Η τεχνολογία είναι για να διευκολύνει τον πολίτη. Για να «σπάσει» το ασυμφιλίωτο με οτιδήποτε θυμίζει «Δημόσιο». Όσες πρακτικές είναι διαθέσιμες, θα πρέπει άμεσα να αξιοποιηθούν.\nΤεχνολογία και προσανατολισμός είναι η απάντηση. Για παράδειγμα, να ευνοείται η συμμετοχή του πολίτη στη διαδικασία λήψης των αποφάσεων, κάτι που πολλοί δήμαρχοι παρακάμπτουν.\nΥπάρχουν καινοτομίες που πρέπει άμεσα να εφαρμοστούν.\nΒασίλης Βήττος: Ο «Κλεισθένης» είναι συνέχεια των προηγούμενων μεταρρυθμίσεων που έγιναν για την προσαρμογή της τοπικής διοίκησης στον βωμό του αστικού κράτους. Η απλή αναλογική είναι βήμα αντιπροσωπευτικότητας και ισοτιμίας της ψήφου.\nΗ ΛΑΪΚΗ ΣΥΣΠΕΙΡΩΣΗ είναι τα «μάτια» και τα «αυτιά» του λαού στα Δημοτικά Συμβούλια. Μεταφέρει τις αγωνίες του κόσμου και δεν θα πάρει μέρος στα μετεκλογικά αλισβερίσια. Στα Δημοτικά Συμβούλια θα κατεβαίνουν προτάσεις και ο καθένας με τη θέση του, θα κρίνεται από τους δημότες.\nΗ ΛΑΪΚΗ ΣΥΣΠΕΙΡΩΣΗ ΒΡΙΛΗΣΣΙΩΝ, από όποια θέση βρεθεί στο Δημοτικό Συμβούλιο, θα στηριχθεί και θα στηρίζει τη δύναμη και το δίκιο των εργαζομένων και των λαϊκών στρωμάτων, με συνέπεια λόγων και έργων, από θέση λαϊκής αντιπολίτευσης.\nΟρέστης Ηλίας: Η συμμετοχή μας στις δημοτικές εκλογές έρχεται να υπηρετήσει την αναγκαιότητα αντεπίθεσης της κοινωνίας στις διαρκείς επιθέσεις των νεο-φιλελεύθερων πολιτικών. Με άλλα λόγια, η εκλογική μας συμμετοχή αποτελεί ένα άλλο μέσο για την αποκάλυψη αντιλαϊκών πολιτικών και μέτρων, ως βήμα παρέμβασης των συλλογικοτήτων και συμβολής στην αυτοργάνωση των τοπικών κινημάτων.\nΔεν έχουμε καμία αυταπάτη ότι μπορεί να υπάρξει καλύτερη διαχείριση εντός των ασφυκτικών μνημονιακών πολιτικών. Γι’ αυτό και δεν παζαρεύουμε για καρέκλες και εξουσίες.\nΜε βάση τα παραπάνω, παλεύουμε ώστε η διέξοδος να έρθει με όρους μαζικού τοπικού κινήματος και συμβάλλουμε προς αυτή την κατεύθυνση με όλες μας τις δυνάμεις.\nΞένος Μανιατογιάννης: Με κύριο γνώμονα το καλό των Βριλησσίων, ο συνδυασμός μας είναι ανοιχτός στον γόνιμο διάλογο και στην ουσιαστική σύνθεση μιας συνεργασίας, με προτάσεις και απόψεις που έχουν προτεραιότητα τους δημότες μας.\nΕίμαστε αντίθετοι με όλους εκείνους που οραματίζονται μία κομματικά εξαρτημένη Τοπική Αυτοδιοίκηση, υποχείριο της εκάστοτε κυβέρνησης. Η πόλη ανήκει σε όλους τους δημότες κι όλοι οι δημότες είναι ισότιμοι απέναντι στον Δήμο.\nΚώστας Παπασπηλίου: Αν και η εμπειρία έχει αποδείξει ότι συνήθως οι δημοτικές παρατάξεις κινούνται λαϊκίστικα και με σκοπιμότητες, εμείς θα προωθήσουμε συνεργασίες πάνω σε πλαίσιο αρχών.\nΙεραρχώντας τα προβλήματα και επιζητώντας την πιο ποιοτική και οικονομική αντιμετώπισή τους, θα προσπαθήσουμε να πείσουμε για δημιουργική συναίνεση.\nΓιάννης Πισιμίσης: Σίγουρα όχι στη βάση οποιασδήποτε συναλλαγής. Είμαστε υπέρ των συνθετικών λύσεων και προσωπικά ήμουν πάντοτε υπέρ ενός Δημοτικού Συμβουλίου που θα αποτελεί έναν χώρο έλλογης συζήτησης και δημιουργικού διαλόγου, ως προϋπόθεση παραγωγής έργου προς όφελος του κοινωνικού συνόλου.\nΑπό εκεί και πέρα, εμείς επιδιώκουμε ισχυρή κοινωνική νομιμοποίηση από τον α΄ γύρο των δημοτικών εκλογών, προκειμένου να μπορέσουμε να εφαρμόσουμε το πρόγραμμα εκσυγχρονισμού της πόλης μας, όπως το οραματιζόμαστε.\nΓιάννης Τσούτσιας: Η συνεργασία στους δήμους είναι και αναπόφευκτη και επιθυμητή. Αλλά δεν πρέπει να οδηγεί στο άλλο άκρο, στην κατάργηση της αντιπολίτευσης, της κάθε φορά εναλλακτικής και στην άμβλυνση όλων των πολιτικών διαφορών.\nΣτα Δημοτικά Συμβούλια δεν είμαστε όλοι ίδιοι και αυτό δεν είναι θέμα τόσο «προγραμμάτων», όσο πρακτικών. Σε δήμους όπως τα Βριλήσσια γνωριζόμαστε. Και τα προβλήματα είναι γνωστά. Οι συναινέσεις πρέπει να αναζητηθούν όχι τόσο μία προς μία, αλλά σε ένα κλίμα εμπιστοσύνης που πρέπει πρώτα να οικοδομηθεί.\nΒασίλης Βήττος: Για να κάνει τη διαφορά. Να βάλει στον πάγκο του κάθε «κατεργάρη», που χθες με τον έναν συνδυασμό και σήμερα με τον άλλο και πάντα «ανεξάρτητος», θέλει να αρπάξει την ψήφο του.\nΝα πάρουν την υπόθεση στα χέρια τους οι ίδιοι εργαζόμενοι στον Δήμο. Με αυτούς που χτίζουν αυτή την πόλη, να συνεχίσουμε τα αντιπλημμυρικά έργα, να ξεκινήσει η αντισεισμική θωράκιση, ο άμεσος έλεγχος των δημόσιων κτηρίων. Να προχωρήσει το νέο ΓΠΣ και η υπεράσπιση των ιδιοκτησιών των κατοίκων. Να «ξεβαλτώσει» η κατασκευή του 3ου Λυκείου.\nΣτόχοι πάλης που βάζει μπροστά τις ανάγκες των λαϊκών ανθρώπων, των νέων παιδιών που για πρώτη φορά ψηφίζουν και θέλουν η ψήφος τους αυτή να πιάσει τόπο, όχι μόνο στον Δήμο αλλά και στην Περιφέρεια, με τη ΛΑΪΚΗ ΣΥΣΠΕΙΡΩΣΗ και τον Γιάννη Πρωτούλη.\nΟρέστης Ηλίας: Η ΑΝΤΙΣΤΑΣΗ ΚΑΙ ΑΝΑΤΡΟΠΗ είναι πόλος συσπείρωσης αγωνιστών και αγωνιστριών από διαφορετικές πολιτικές διαδρομές και ηλικίες. Η πρόθεσή μας είναι να στηρίξουμε και να εμπλουτίσουμε τους αγώνες, τις διεκδικήσεις και τις αντιστάσεις. Στόχος αυτής της συλλογικότητας είναι η συσπείρωση και έκφραση όλων των κοινωνικών αγώνων και όλων των ανθρώπων που μοιραζόμαστε τις ίδιες ανησυχίες για τη γειτονιά και την κοινωνία συνολικά, με το βλέμμα στραμμένο στις κοινωνικές ανάγκες, ανεξάρτητα από την έκβαση των εκλογών.\nΚαλούμε σε στήριξη της αντικαπιταλιστικής κίνησης Βριλησσίων ΑΝΤΙΣΤΑΣΗ ΚΑΙ ΑΝΑΤΡΟΠΗ για να καταφέρει να γίνει η φωνή των κατοίκων και των κινημάτων, τόσο στο Δημοτικό Συμβούλιο, όσο και στις γειτονιές της πόλης.\nΞένος Μανιατογιάννης: Θα του απαντούσα να μας κρίνει για το έργο μας. Να μας κρίνει για το αποτέλεσμα, το οποίο καταφέραμε με ήθος, χωρίς κινδυνολογία και χωρίς να διχάσουμε τους Βριλησσιώτες.\nΕμείς ενώνουμε την κοινωνία. Βασική μας θέση είναι να συνεχίσουμε να είμαστε μαζί με τον δημότη, για τον δημότη, ανεξαρτήτως εάν μας ψήφισε η όχι.\nΜε σχέσεις εμπιστοσύνης και συνέργειας θεμελιώσαμε ισχυρές συναινέσεις δημιουργίας και προόδου. Είμαστε εδώ για τους Βριλησσιώτες και το αποδεικνύουμε καθημερινά εμπράκτως.\nΚώστας Παπασπηλίου: Στον δικό μας συνδυασμό υπάρχουν άνθρωποι με εμπειρία, με γνώση, με ήθος και πολλά «ένσημα» στο ενεργητικό τους. Κόντρα στις ανίερες συγκρούσεις των αντίπαλων συνδυασμών, εμείς παραθέτουμε προτάσεις σε όλα τα καυτά θέματα του Δήμου μας.\nΗ δική μου μακρά θητεία στην Τοπική Αυτοδιοίκηση είναι συνυφασμένη με ένα τεράστιο πολεοδομικό και πολιτιστικό έργο. Ποτέ δεν εμπλέχθηκα σε κομματικές διαμάχες και δεν διαχώρισα τους συνδημότες μου με παραταξιακά ή άλλα κριτήρια.\nΜαζί με τους συνεργάτες μου, έχουμε όραμα να εξασφαλίσουμε στην πόλη μας ένα ομαλό και ελπιδοφόρο μέλλον.\nΓιάννης Πισιμίσης: Θα τον καλούσαμε να μας αξιολογήσει σοβαρά μέσα από το πρόγραμμά μας και τις θέσεις μας. Εμείς θέλουμε να εκφράσουμε τη δυναμική εκσυγχρονισμού της πόλης μας σε όλα τα επίπεδα. Ξεκινώντας από το επίπεδο της νοοτροπίας και φτάνοντας σε αυτό της πράξης.\nΓιάννης Τσούτσιας: Η ΔΡΑΣΗ ΓΙΑ ΜΙΑ ΑΛΛΗ ΠΟΛΗ είναι η τοπική συλλογικότητα που, από το 2006, είναι αδιάλειπτα παρούσα στην τοπική ζωή των Βριλησσίων. Είναι η μόνη ζωντανή συλλογικότητα του προαστίου.\nΈχουμε αποδείξει την αξιοπιστία μας, τη συνέπειά μας και την προσήλωσή μας στο να μετέχουμε και να προσφέρουμε. Σήμερα, όσο ποτέ, απαιτούνται προσπάθειες πιο ελεύθερες, πιο αυθεντικές, που δεν θα ενσωματώνονται στη «δυσωδία» του κομματισμού. Σήμερα δεν έχουμε ανάγκη από κομματάρχες, αλλά από ένα νέο πολιτικό τοπίο, μια διαφορετική πολιτική ατμόσφαιρα, που θα συμπεριλάβει δημότες, αιρετούς, δημοτικούς υπαλλήλους και θα «σαρώσει» τη λιμνάζουσα στασιμότητα στην πόλη.\nΑυτοδιοικητικές εκλογές 2019 Δήμος Βριλησσίων Υποψήφιοι δήμαρχοι


«Χάσαμε στο… Καραϊσκάκης» | Onsports.gr\nhome ΠοδόσφαιροΚύπελλο«Χάσαμε στο… Καραϊσκάκης» Κοινοποιήστε\n«Χάσαμε στο… Καραϊσκάκης»\tΣυντάκτης: Μανώλης Λόγγρος\nΔημοσίευση: Τετάρτη, 02 Φεβρουαρίου 2011 20.39\nΤην άποψή του πως η πρόκριση στην επόμενη φάση του Κυπέλλου δεν χάθηκε για τον Ολυμπιακό στην Τούμπα, αλλά στο «Γ. Καραϊσκάκης», εξέφρασε ο Ερνέστο Βαλβέρδε.\tΟ Ισπανός τεχνικός των «ερυθρόλευκων» στην συνέντευξη Τύπου, τόνισε πως οι Πειραιώτες δεν κατάφεραν να προκριθούν στα ημιτελικά, καθώς δεν κατάφεραν να πάρουν τη νίκη με μεγάλο σκορ στο Φάληρο, ενώ μίλησε και για την… κόντρα των δύο ομάδων. «Δεν είχαμε πολλές ευκαιρίες, γενικότερα δεν ήταν ένα παιχνίδι πολλών ευκαιριών, αφού και ο ΠΑΟΚ στο πρώτο ημίχρονο είχε μόνο ένα σουτ. Ήμασταν κυρίαρχοι, όμως δεν ήμασταν ικανοί να δημιουργήσουμε ευκαιρίες», ανέφερε αρχικά ο τεχνικός του Ολυμπιακού για το γεγονός πως η ομάδα του εμφανίστηκε νωθρή σε ένα κρίσιμο ματς.\nΤέλος, για το αν ο αποκλεισμός θα επηρεάσει την ομάδα του για την συνέχεια του πρωταθλήματος, υποστήριξε: «Προς το παρόν έχουμε χάσει ένα παίκτη για την Κυριακή. Προτεραιότητά μας είναι το πρωτάθλημα και δεν θέλουμε να μας επηρεάσει γιατί έχουμε ένα πολύ δύσκολο παιχνίδι την Κυριακή. Σίγουρα το αποτέλεσμα είναι κατά του Ολυμπιακού και υπέρ του ΠΑΟΚ για την συνέχεια του πρωταθλήματος. Εμείς θέλουμε να επανέλθουμε πολύ γρήγορα γιατί έχουμε πολύ σημαντικές υποχρεώσεις».\tΚατηγορία: Κύπελλο


Σκοποι Κι.Πο.Κ.Α. – Κίνηση Πολιτών Κέντρου Αθήνας\nΕξομάλυνση της κοινωνικής και εμπορικής λειτουργίας του κέντρου της Αθήνας. Αποκατάσταση της έννομης τάξης . Πάταξη της εγκληματικότητας και μικροεγκληματικότητας (κλοπές , εμπόριο και χρήση ναρκωτικών σε κοινή θέα , λειτουργία 200!! παράνομων οίκων ανοχής , πορνεία …. ανηλίκων , παραεμπόριο κλπ).\nΕμπέδωση του αισθήματος ασφάλειας και σιγουριάς στους διαβιούντες και επισκεπτόμενους το κέντρο της πόλης. Διαρκής και συστηματική αστυνόμευση της περιοχής . Εκπόνηση μακρόπνοου σχεδίου αστυνόμευσης της περιοχής .\nα. Συνεργασία και άσκηση πίεσης προς την δημοτική αρχή για ενεργοποίηση της Δημοτικής αστυνομίας (παραεμπόριο , παράνομη στάθμευση κλπ) , αποτελεσματική και συστηματική καθαριότητα, καλύτερο φωτισμό , επισκευή πεζοδρομίων , έλεγχος οίκων ανοχής , επεμβάσεις και αναμόρφωση της πλατείας Ομονοίας ώστε να γίνει εκ νέου σημείο αναφοράς για την πόλη μας κλπ\nβ. Συνεργασία για την υλοποίηση ενεργειών με σκοπό την προβολή των εμπορικών δυνατοτήτων και της καλής εικόνας του κέντρου μας.\nΚι.Πο.Κ.Α./Δημήτρης Νικολακόπουλος / 697.33.89.358


Άνδρας ουρεί σε πεζοδρόμιο στο κέντρο της Θεσσαλονίκης | Ειδήσεις\nΆνδρας ουρεί σε πεζοδρόμιο στο κέντρο της Θεσσαλονίκης\n12:19, 26 Νοεμβρίου 2019\nΟ βουλευτής Κώστας Χήτας ανέβασε φωτογραφίες στο facebook με έναν άνδρα να κάνει τη φυσική του ανάγκη, μέρα μεσημέρι, στη μέση του πεζοδρομίου.\nΑποκαρδιωτικές εικόνες έδωσε στη δημοσιότητα ο βουλευτής της Ελληνικής Λύσης Κώστας Χήτας, στις οποίες φαίνεται ένας άνδρας να κάνει τη φυσική του ανάγκη λίγο μετά τις 4 το μεσημέρι, στο πεζοδρόμιο, στη συμβολή της Βενιζέλου με τη Λεωφόρο Νίκης.\nΟ βουλευτής μάλιστα σε έντονο ύφος αναφέρει ότι ο άνδρας που επιδόθηκε στην εν λόγω πράξη ήταν μετανάστης γράφοντας χαρακτηριστικά:\n«Ο ΠΟΛΥΠΟΛΙΤΙΣΜΟΣ ΤΟΥ κ. ΜΗΤΣΟΤΑΚΗ ΚΑΙ ΤΗΣ ΝΔ... ΑΠΙΣΤΕΥΤΕΣ ΕΙΚΟΝΕΣ ΣΗΜΕΡΑ ΣΤΗ ΘΕΣΣΑΛΟΝΙΚΗ... ΜΕΡΑ ΜΕΣΗΜΕΡΙ ΓΥΜΝΟΙ «ΕΠΕΝΔΥΤΕΣ» ΟΥΡΟΥΝ ΞΕΔΙΑΝΤΡΟΠΑ ΣΤΗΝ ΟΜΟΡΦΟΤΕΡΗ ΠΑΡΑΛΙΑΚΗ ΤΗΣ ΕΥΡΩΠΗΣ! Τυχεροί όσοι περνώντας από τη Λ. Νίκης δεν είχαν τα παιδιά τους στο αυτοκίνητο, άτυχοι όσοι έπρεπε να δικαιολογήσουν τα αδικαιολόγητα... Πώς είναι δυνατόν να περάσει γυναίκα από εκεί; Και φυσικά η αστυνομία είναι απασχολημένη κυνηγώντας τους θεριακλήδες... ΝΤΡΟΠΗ!».


Απαλλαγείτε από την παγίδα της σύγκρισης! – MY SELVI\nΑπαλλαγείτε από την παγίδα της σύγκρισης!\nΤο ξέρω ότι το έχετε κάνει. Όλες μας το έχουμε κάνει. Έτσι λοιπόν προκύπτει το σημερινό μάθημα… Είναι αυτή η στιγμή που στέκεστε δίπλα σε μία εντελώς άγνωστη, όταν ξαφνικά πιάνετε τον εαυτό σας να την κοιτάτε από πάνω μέχρι κάτω, να παρατηρείτε το σώμα της και να συγκρίνετε την ομορφιά σας με την δική της. Ή ίσως είναι κάποια φίλη σας που φαίνεται πάντα να είναι πολύ συγκροτημένη και περιποιημένη.\nΚαι πολύ συχνά μπαίνετε στην διαδικασία να συγκριθείτε μαζί της και να αναλύετε, σε ποια σημεία είστε καλύτερη από αυτήν και σε ποια υστερείτε, προσπαθώντας μέσα από αυτό να αποκτήσετε και εσείς κάποια αξία.\nΚυρίες, είναι ώρα να σταματήσετε το παιχνίδι της σύγκρισης! (Κύριοι με συγχωρείτε που αναφέρομαι κυρίως στις κυρίες, αλλά δυστυχώς έχουμε τα πρωτεία σε αυτό).\nΣυμβουλή 1η :\nΕκεί έξω, σίγουρα υπάρχει κάποια, που κάποια στιγμή ένιωσε ακριβώς έτσι, βλέποντας εσάς. Πολύ πιθανόν να σας έβλεπε και με φθόνο. Κάποια που να σας έβλεπε και να ευχόταν να είχε έστω και τα μισά από αυτά που έχετε εσείς. Μπορεί να σας παρακολουθούσε να χαμογελάτε, να γελάτε και να είστε χαρούμενη, μπορεί να έβλεπε την επιτυχία στην δουλειά σας, καθώς κερδίζατε τον σεβασμό και την αναγνώριση και να αναρωτιόταν αν αυτήν θα την αποκτούσε ποτέ. Αυτό που δεν ήξερε βέβαια ήταν τον αγώνα που έχετε κάνει για να φτάσετε εδώ που είστε. Δεν ήξερε ότι δεν θα μπορούσατε ούτε καν να φανταστείτε ότι κάποιος, κάποια μέρα, θα ήθελε να είναι στην θέση σας. Και σκέφτεστε από μέσα σας «Αχ, και που να ήξερε…». Το ίδιο λοιπόν μπορεί να συμβαίνει και με την γυναίκα που θαυμάσατε εσείς.\nΣυμβουλή 2η :\nΥπάρχει μια ολόκληρη βιομηχανία που προσπαθεί να σας κάνει να μην αισθάνεστε καλά με τον εαυτό σας. Είτε αυτό είναι υλικά αγαθά, είτε αυτό έχει να κάνει με την ομορφιά και το σώμα είτε έχει να κάνει με κοινωνικά χαρακτηριστικά.\nΚαθημερινά στην τηλεόραση, βλέπετε πολύ όμορφες, πολύ ψηλές, πολύ αδύνατες, πολύ περιποιημένες γυναίκες, με πολλά λεφτά, πολύ ωραία ρούχα, πολύ όμορφους συντρόφους, κτλ. Όλα στον υπερθετικό. Δεν είναι τυχαίο…Σκοπός είναι να ξοδέψετε ΠΟΛΛΑ ΧΡΗΜΑΤΑ, προσπαθώντας να γίνετε αυτό που σας πλασάρουν ως ιδανικό.\nΚαι το να βομβαρδίζεστε καθημερινά με τέτοιες εικόνες, σας κάνει ασυνείδητα να μπαίνετε σε μία διαρκή διαδικασία σύγκρισης.\nΣυμβουλή 3η :\nΤο να αναγνωρίζετε και να εκτιμάτε κάποιας άλλης τα χαρίσματα, δεν υποτιμά αυτά που έχετε εσείς. Δεν είναι ένα παιχνίδι «αυτή έχει περισσότερα, άρα εγώ έχω λιγότερα».\nΗ αλήθεια είναι ότι κανένας δεν είναι απόλυτα ευχαριστημένος και ικανοποιημένος με τον εαυτό του. Είναι στην φύση του ανθρώπου αυτό το ανεκπλήρωτο. Μπορείτε να το χρησιμοποιήσετε είτε ως μέσο ώθησης για να εντοπίζετε που θα μπορούσατε να βελτιωθείτε είτε ως μέσο καθημερινής απαξίωσης. Τι θα επιλέξετε;\nΣυμβουλή 4η :\n«Ευτυχία είναι αυτό που θεωρούμε ότι θα έχουμε, όταν αποκτήσουμε αυτό που δεν έχουμε». Σταματήστε να μένετε στο τι δεν έχετε. Επικεντρωθείτε λίγο στο τι έχετε, τι καταφέρατε (ίσως και με μεγάλη δυσκολία), σε αυτά που είστε περήφανες για τον εαυτό σας και στο τι δεν θα αλλάζατε με τίποτα. Για παράδειγμα : «Μπορεί να έχω κάποια κιλά παραπάνω και να μην έχω ξαναφτάσει στα κιλά που ήμουν πριν κάνω τα παιδιά μου, αλλά είμαι πλέον μητέρα, δύο υπέροχων και πολύ αξιόλογων παιδιών και δεν θα το άλλαζα αυτό με τίποτα!».\nΗ αλήθεια είναι ότι όλοι μας έχουμε τα πάνω μας και τα κάτω μας στην ζωή. Γι αυτό, αντί να προσπαθείτε να γίνετε κάποια άλλη, πάρτε θέση στην δική σας ζωή. Εκεί βρίσκεται η πραγματική σας δύναμη.\nΘυμάσαι πώς είναι να τολμάς;


Εφημερίδα Κόσμος του Σαββατοκύριακου-Κρατικός Προϋπολογισμός 2011(31-12-2010) – ΣΑΒΒΑΣ ΑΝΑΣΤΑΣΙΑΔΗΣ\nΕφημερίδα Κόσμος του Σαββατοκύριακου-Κρατικός Προϋπολογισμός 2011(31-12-2010)\nΑρχείο Παλαιότερων Ανακοινώσεων > Αρθρα > Οικονομία > Εφημερίδα Κόσμος του Σαββατοκύριακου-Κρατικός Προϋπολογισμός 2011(31-12-2010)\nΗ ΑΥΛΑΙΑ ΤΟΥ ΠΡΟΫΠΟΛΟΓΙΣΜΟΥ 2011 ΑΝΟΙΞΕ ΜΕ ΤΙΣ ΥΠΟΔΕΙΞΕΙΣ ΤΗΣ ΤΡΟΪΚΑ\nΕίναι γεγονός ότι φέτος η αυλαία της συζήτησης για τον Προϋπολογισμό που άνοιξε το Σάββατο με τις τοποθετήσεις εισηγητών από όλα τα κόμματα και με τον πρωθυπουργό να ζητάει στήριξη από όλους τους βουλευτές του ΠΑΣΟΚ, δεν μοιάζει με καμμία άλλη από τα προηγούμενα χρόνια.\nΟι Βουλευτές όλων των κομμάτων, ακόμη και του ΠΑΣΟΚ, μιλήσαμε για την ανάγκη αναμόρφωσης του μνημονίου, για τις δυσκολίες που περνάνε οι Έλληνες, για την ανεργία, για τα μέτρα που εφαρμόζει και θα εφαρμόσει η κυβέρνηση και που επιταχύνουν το ρυθμό με τον οποίο το δημόσιο χρέος της χώρας θα φτάσει σε τέτοιο ύψος , θα γίνει ανεξέλεγκτο και η Ελλάδα θα οδηγηθεί με μαθηματική ακρίβεια σε αδιέξοδο.\nΗ Κυβέρνηση συνέχισε να κωφεύει και στην συζήτηση αυτή, όπως κάνει εδώ και ένα χρόνο, και επιχείρησε μάταια να μας πείσει πως ότι κάνει είναι για να γλιτώσει η Ελλάδα την πτώχευση. Και όλα αυτά την ώρα που τα 2/3 των Ελλήνων είναι πια φτωχοί.\nΟι εισηγητές του ΠΑΣΟΚ, μη έχοντας τι άλλο να πουν, κινδυνολόγησαν με τις ομιλίες τους, με πρωταγωνιστή τον Υπουργό Οικονομίας.\nΘα ήταν φρονιμότερο αντί γι? αυτό, να μας τεκμηριώσουν γιατί κατέθεσαν έναν προϋπολογισμό υπανάπτυξης , προϋπολογισμό που οδηγεί στην ανεργία, την κατάθλιψη και την εξαθλίωση του λαού;\nΓιατί προσέφυγαν στο Μηχανισμό Στήριξης και την υπογραφή, χωρίς ίχνος διαπραγμάτευσης, του «Μνημονίου»; Γιατί ο Πρωθυπουργός έστελνε αντιφατικά μηνύματα στις αγορές;\nΓιατί αναφέρονταν απαξιωτικά για τη χώρα, το κύρος και την αξιοπιστία της; Γιατί δεν αναζήτησε έγκαιρα κεφάλαια από τις αγορές και καθυστέρησε να πάρει τα αναγκαία μέτρα;\nΟ Προϋπολογισμός του 2011 δεν βοηθάει να βγει η χώρα από την κρίση, στηρίζεται σε λάθος προβλέψεις, αγνοεί την ανάκαμψη της οικονομίας και την προστασία των πολιτών. Για αυτό είναι ένας προσωρινός Προϋπολογισμός. Πολύ σύντομα θα αναθεωρηθεί για να προχωρήσει σε νέα σκληρότερα μέτρα.\nΟ Πρόεδρος της Ν.Δ Αντώνης Σαμαράς κατέθεσε τεκμηριωμένες προτάσεις για την έξοδο της χώρας από την κρίση, για την επάνοδο της οικονομίας σε αναπτυξιακή πορεία το ταχύτερο δυνατό. Γιατί ο Πρωθυπουργός δεν τις δέχεται; Γιατί επίσης δεν παραδειγματίζεται από την Ιρλανδία στις διαπραγματεύσεις του; Και μεγάλη περίοδο αποπληρωμής του δανείου και χαμηλότερο επιτόκιο του δανείου πέτυχε. Αυτά πρέπει να ζητήσει και ο ίδιος τώρα χωρίς καθυστέρηση από την τρόικα, εκτός κι αν όλα ήταν προσυμφωνημένα.\nΣΑΒΒΑΣ Ι ΑΝΑΣΤΑΣΙΑΔΗΣ


Βέργος: Εκεί θα κριθεί η μεταγραφή του στον Παναθηναϊκό | Panathinaikos24.gr\nΠοια παράμετρος θα κρίνει εάν ο Νίκος Βέργος θα ντυθεί εν τέλει στα «πράσινα».\nΟ Νίκος Βέργος αποτελεί ένα από τα πρόσωπα των ημερών για τον Παναθηναϊκό, όσον αφορά το αγωνιστικό επίπεδο.\nΟι «πράσινοι» τα έχουν βρει σε όλα με την πλευρά του ποδοσφαιριστή, ωστόσο για να οριστικοποιηθεί η μεταγραφή θα πρέπει να ξεκαθαριστούν ορισμένα ζητήματα με τον ΟΣΦΠ.\nΤο θέμα που έχει προκύψει δεν αφορά σε καμία περίπτωση την πιθανότητα συνιδιοκτησίας, το οποίο έχει διαψευστεί επανειλημμένα από τον Παναθηναϊκό, σε αντίθεση με όσα γράφτηκαν και ακούστηκαν. Το ίδιο συνέβη και για το σενάριο που αφορούσε δανεισμό, που επίσης καταρρίφθηκε από το τριφύλλι.\nΟ Βέργος και η μεταπώληση\nΤο ζήτημα που μένει να ξεκαθαριστεί για να κλείσει οριστικά η υπόθεση Βέργου, αφορά το ποσοστό μεταπώλησης. Ουσιαστικά, για να μείνει ελεύθερος ο 22χρονος ποδοσφαιριστής θα πρέπει να επέλθει συμφωνία σχετικά με τα μελλοντικά δικαιώματα του ΟΣΦΠ στον ίδιο.\nΕν τέλει, το ύψος του ποσοστού μεταπώλησης που θα διατηρήσει ο Ολυμπιακός θα κρίνει τη μοίρα της υπόθεσης Βέργου. Στο τριφύλλι προσπαθούν να βρουν λύση που θα έγκειται στο συμφέρον τους, όμως το θέμα παραμένει ανοιχτό.\nΤα δεδομένα σε περίπτωση «ναυαγίου»\nΕάν ο Παναθηναϊκός δεν τα βρει με τον ΟΣΦΠ όσον αφορά το ποσοστό μεταπώλησης, τότε η περίπτωση Βέργου θα εγκαταλειφθεί. Σε ένα τέτοιο ενδεχόμενο, οι «πράσινοι» θα κοιτάξουν αλλού, εξετάζοντας παρόμοιες περιπτώσεις Ελλήνων φορ, για να πλαισιώσουν τον ξένο φορ που -όπως όλα δείχνουν- θα έρθει στο άμεσο μέλλον.\nΠαράλληλα, αξίζει να σημειωθεί ότι σε περίπτωση απόκτησης του Βέργου, το συμβόλαιο του θα κινείται αυστηρά εντός ορίων της «σφιχτής» πολιτικής του Παναθηναϊκού.\nΠαναθηναϊκός για Βέργο


Χωρίς παρελάσεις θα κυλήσει και το Πατρινό Καρναβάλι του 2022 όπως ανέφερε πριν λίγο ο Δήμαρχος Πατρέων Κώστας Πελετίδης. «Η πανδημία μας στερεί τη δυνατότητα να έχουμε το Καρναβάλι όπως το θέλαμε. Οι εκδηλώσεις θα είναι πάλι διαφορετικές. Δεν θα γίνουν δηλαδή οι παρελάσεις», είπε ο κ. Πελετίδης κατά τη…


Casa Colvale - A Boutique Resort Γκόα Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nTali Wadoo, Covale, Bardez, Μαπούζα, Γκόα, Ινδία - Προβολή στο χάρτη\nΒίλα 5 (Villa 5)\nΠολύ καλό 7,2 (41 κριτικές)\nΓειτονιά Μαπούζα Ματζόρντα Μορτζίμ Καβελοσίμ\nΑν αυτό που ψάχνετε είναι ένα ξενοδοχείο σε καλή θέση στη Γκόα, μην ψάχνετε πέρα από το Casa Colvale - A Boutique Resort. Το ξενοδοχείο βρίσκεται 7.0 km από το κέντρο της πόλης και σας προσφέρει εύκολη πρόσβαση σε σημαντικά μέρη της. Καθόλου λιγότερο εντυπωσιακή δεν είναι η πρόσβαση του ξενοδοχείου σε εκατοντάδες αξιοθέατα και ορόσημα της πόλης όπως τα Στ Φράνσις Χαβιέ, Νοσοκομείο Βρουνταβάν, Lions Domingos Felicio Fernandes Memorial Hospital.\nΣτο Casa Colvale - A Boutique Resort, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Οι πελάτες του ξενοδοχείου μπορούν να απολαύσουν υπέροχες δραστηριότητες όπως τα δωρεάν WiFi σε όλα τα δωμάτια, ασύρματη σύνδεση Wi-Fi σε δημόσιους χώρους, χώρος στάθμευσης οχημάτων, υπηρεσία δωματίου, μεταφορά από/προς το αεροδρόμιο.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και επίπεδη τηλεόραση, σύνδεση internet (ασύρματη), δωμάτια για μη καπνίζοντες, κλιματισμός, υπηρεσία αφύπνισης προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει μερικές μοναδικές ευκαιρίες ψυχαγώγησης όπως οι εξωτερική πισίνα, σπα, μασάζ, κήπος, θαλάσσια αθλήματα (μηχανοκίνητα). Το Casa Colvale - A Boutique Resort είναι μια έξυπνη επιλογή για τους ταξιδιώτες στη Γκόα προσφέροντας κάθε φορά μια ήρεμη και ήσυχη διαμονή.\nΌλοι οι τύποι ταξιδιωτών (12) Ζευγάρια (10) Μοναχικοί ταξιδιώτες (1) Γκρουπ (1)


H Ivanka Trump και η Melania Trump ακούν την ομιλία του Donald Trump σε ομιλία του στο Oval Office του Λευκού Οίκου. AP Photo Evan Vucci\nΜια αμφιλεγόμενη νέα βιογραφία για την Πρώτη Κυρία των ΗΠΑ, Melania Trump έρχεται να ενισχύσει τη φημολογία χρόνων σύμφωνα με την οποία η Melania και η κόρη του Donald Trump, Ivanka δεν έχουν και τις καλύτερες σχέσεις μεταξύ τους.\nΣύμφωνα με τη βιογραφία “The Art of Her Deal’, της Mary Jordan, η Ivanka συνήθιζε να αποκαλεί την τρίτη σύζυγο του πατέρα της, «Το πορτραίτο». Κι αυτό δεν ήταν φιλοφρόνηση της Ivanka προς την Melania Trump για την ομορφιά που της είχε εξασφαλίσει μια καριέρα μοντέλου. Ο λόγος που την αποκαλούσε «Το πορτραίτο» ήταν επειδή η Πρώτη Κυρία των ΗΠΑ μιλούσε πάντα ελάχιστα.\nΑπό την πλευρά της η Melania Trump σύμφωνα με την ίδια βιογραφία, είχε ακουστεί να αποκαλεί την Ivanka «Η πριγκίπισσα», μέσα στον Λευκό Οίκο. Το δικό της παρατσούκλι είχε να κάνει με την αίσθηση που είχε η Ivanka ότι της άξιζαν όλα τα προνόμια του κόσμου, απλά επειδή ήταν κόρη του Donald Trump.\nΑυτές οι λεπτομέρειες του βιβλίου, που θα δημοσιευτεί προσεχώς, διέρρευσαν μέσα από μία κριτική που φιλοξενήθηκε στους New York Times. Σύμφωνα με όσα γράφτηκαν στο άρθρο, το παρατσούκλι της Ivanka για τη Melania Trump αφορούσε μια πιο νεαρή ηλικία της, αλλά δεν δόθηκαν παραπάνω πληροφορίες.\nΗ Mary Jordan έχει κερδίσει το βραβείο Pulitzer, ενώ για το βιβλίο της έκανε περισσότερες από 100 συνεντεύξεις με πρόσωπα από το περιβάλλον της Melania Trump. Η τελευταία ωστόσο, μέσω εκπροσώπου Τύπου της, καταδικάζει το περιεχόμενο του βιβλίου, χαρακτηριζόντας ψευδείς πληροφορίες όσες αναφέρονται σε αυτό και αναξιόπιστες τις πηγές της δημοσιογράφου. «Αυτό το βιβλίο ανήκει στο είδος της μυθοπλασίας» είπε στον Τύπο η προσωπάρχης του Donald Trump, Stephanie Grisham.\nΣε επίσκεψη τους με τον πρόεδρο των ΗΠΑ στο Fort Myer του Arlington το 2017. / AP Photo / Carolyn Kaster\nΣε επίσκεψη τους με τον πρόεδρο των ΗΠΑ στο Fort Myer του Arlington το 2017.\nΤο προγαμιαίο συμβόλαιο με τον Trump και η «καλή μαθήτρια» Melania\nΣτην ίδια βιογραφία περιέχεται και η πληροφορία που ήθελε τη Melania Trump να έχει επαναδιαπραγματευτεί το προγαμιαίο συμβόλαιό της με τον Donald Trump πριν την εκλογή του στο ανώτατο αξίωμα των ΗΠΑ το 2016. Η Melania στο βιβλίο παρουσιάζεται ως μία μυστηριώδης γυναίκα, που δεν κράτησε φίλους από καμία από τις προηγούμενες περιόδους της ζωής της. Από την παιδική της ηλικία στην πρώην Γιουγκοσλαβία, από τα χρόνια της ως μοντέλο στο Μιλάνο, το Παρίσι και τη Νέα Υόρκη. Στον γάμο της δεν είχε παρανύφους κάποιες φίλες της, ενώ δεν μιλά ποτέ για το παρελθόν της. Όσο για το πώς κέρδιζει ακόμα και σήμερα το ενδιαφέρον του Donald Trump η βιογράφος τονίζει ότι ήταν η «καλύτερη μαθήτρια» όλων όσων έλεγε μέσω των περιοδικών του για τις γυναίκες.\nΤο 1997 o Trump είχε πει, σε μία ακόμη βιογραφία για εκείνον, για τις γυναίκες: «Υπάρχουν οι έντονοι χαρακτήρες. Υπάρχουν οι χαμηλών τόνων χαρακτήρες. Εγώ δεν θέλω καθόλου χαρακτήρα». Η Melania Trump σύμφωνα με τη βιογραφία της, «κρατούσε σημειώσεις».\nΟι συνεχείς αναφορές στην ψυχρή σχέση της Ivanka και της Melania Trump\nΠάντως αυτή δεν είναι η πρώτη φορά που υπονοείται ότι η σχέση μεταξύ Melania και Ivanka Trump δεν είναι καλή. Το 2017 ένα άρθρο στο Vanity Fair έκανε λόγο για «ψυχρότητα ανάμεσά τους», φήμη που η προσωπάρχης του Donald Trump είχε και τότε απορρίψει σημειώνοντας: «Πάντα είχαν μια πολύ στενή σχέση». Το 2019 μια βιογραφία για τη Melania Trump από την ρεπόρτερ του CNN, Kate Bennett, άφησε να εννοηθεί ότι το διαβόητο jacket που είχε φορέσει η Melania Trump όταν επισκέφθηκε παιδιά μεταναστών, το οποίο έγραφε: «Δεν με νοιάζει. Εσένα;», ήταν ένα μήνυμα προς την Ivanka Trump. Εκείνη την εποχή η Ivanka προσπαθούσε να πάρει τα εύσημα για το (μάλλον αδιόρατο) «μαλάκωμα» της πολιτικής της κυβέρνησης Trump για τους πρόσφυγες και προσπαθούσε να πάρει τα εύσημα γι’ αυτό. Η Melania είχε ενοxληθεί με την στάση της.\nΣτην επίσκεψή τους στο Βατικανό όταν συναντήθηκαν με τον Πάπα Φραγκίσκο τον Μάιο του 2017. / AP Photo/ Pool / Alessandra Tarantino\nΣτην επίσκεψή τους στο Βατικανό όταν συναντήθηκαν με τον Πάπα Φραγκίσκο τον Μάιο του 2017.\nΌπως γράφεται και στο νέο βιβλίο της Mary Jordan η πρώτη κυρία των ΗΠΑ δεν έβλεπε με καλό μάτι το πως η Ivanka εξαρχής ένιωσε τόσο άνετα με το να βρίσκεται στον Λευκό Οίκο και «έθεσε αυστηρά όρια».\nH Melania δεν είναι φίλη με τα υπόλοιπα παιδιά του Trump κι αυτό δεν είναι μυστικό\nΌπως και να έχει το αμερικανικό People επικοινώνησε με κύκλους των Trump στη Νέα Υόρκη και τη Φλόριντα και έμαθε ότι «δεν είναι μυστικό ότι η Πρώτη Κυρία δεν είναι φίλη με τα μεγαλύτερα παιδιά του Trump». Το 2016 πάντως η Ivanka είχε μιλήσει για εκείνη με τα καλύτερα λόγια σε συνέντευξή της στο περιοδικό. «Η Melania είναι πολύ έξυπνη, πολύ θερμή και έχει μια απίστευτη καρδιά», είχε πει.\nO Donald Trump έχει αποκτήσει τρία παιδιά από τον πρώτο του γάμο με την Ivana Trump, τον Donald Junior, την Ivanka και τον Eric Trump. Έχει επίσης μία κόρη, την Tiffany Trump από τον δεύτερο γάμο του με την Marla Maples, ενώ από τον γάμο του με την Melania Trump έχει αποκτήσει τον 14χρονο Barron.


Cuiaba: οδηγός μετακίνησης στην πόλη | Uber\nCuiaba: Κάντε μια διαδρομή. Ταξιδέψτε. Εξερευνήστε.\nΚάντε κράτηση για μια διαδρομή με Uber εκ των προτέρων στην πόλη Cuiaba\nΟλοκληρώστε τα σχέδιά σας σήμερα, κάνοντας κράτηση για μια διαδρομή με Uber στην πόλη Cuiaba. Στείλτε αίτημα για διαδρομή έως και 30 ημέρες νωρίτερα, οποιαδήποτε ώρα και οποιαδήποτε ημέρα του χρόνου.\nCuiaba: επιλέξτε μια διαδρομή\nΠαράδοση γευμάτων από εστιατόρια μέσω Uber Eats στην πόλη Cuiaba\nΕξερευνήστε κορυφαίες επιλογές από διάφορες κουζίνες με δυνατότητα παράδοσης στην πόλη Cuiaba και παραγγείλτε φαγητό διαδικτυακά με λίγα μόνο αγγίγματα.\nΠροβολή όλων των εστιατορίων στην πόλη Cuiaba